6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 1/33Finlex ®
Finlex › Lainsäädäntö › Ajantasainen lainsäädäntö › Vuosi 2010 › 30.4.2010/290
Seurattu SDK 407/2022 saakka.
30.4.2010/290
Maksupalvelulaki
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Soveltamisala
Tässä laissa säädetään maksupalveluja koskevasta tiedonantovelvollisuudesta ja sopimusehdoista sekä
maksupalvelujen toteuttamisesta.
Tätä lakia sovelletaan seuraaviin maksupalveluihin:
1) palvelu käteispanon tekemiseksi maksutilille tai käteisen nostamiseksi maksutililtä sekä maksutilin
hoitoon ja tarjoamiseen liittyvät toimet;
2) maksutapahtuman toteuttaminen tilisiirtona, varojen siirtona palveluntarjoajan maksutilille,
suoraveloituksena taikka maksukortilla tai muulla maksuvälineellä;
3) maksuvälineen liikkeeseenlasku;
4) maksunsaajan kanssa tehtyyn sopimukseen perustuva maksutapahtuman hyväksyminen ja käsitteleminen,
joka johtaa varojen siirtämiseen maksunsaajalle;
5) rahanvälitys;
6) maksutoimeksiantopalvelu;
7) tilitietopalvelu.
(14.12.2017/898)
Maksupalveluista, joissa maksutapahtuma toteutetaan maksukortilla, säädetään lisäksi korttipohjaisista
maksutapahtumista veloitettavista siirtohinnoista annetussa Euroopan parlamentin ja neuvoston asetuksessa
(EU) 2015/751, jäljempänä korttimaksujen siirtohintoja koskeva asetus . (29.1.2016/59)
2 § (14.12.2017/898)
Soveltamisalaan kuulumattomat palvelut
Tätä lakia ei sovelleta seuraaviin palveluihin:
1) rahankuljetuspalvelu;
2) palvelu, jossa tavaraa, palvelua tai muuta hyödykettä hankittaessa maksunsaaja antaa maksajalle käteistä
osana maksamista koskevaa maksutapahtumaa;
3) erityisiin rajoitetusti käytettäviin maksuvälineisiin perustuva palvelu, jos:
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 2/33a) maksuvälineitä voidaan käyttää tavaran, palvelun tai muun hyödykkeen hankkimiseksi ainoastaan
välineen liikkeeseenlaskijan käyttämissä tiloissa taikka liikkeeseenlaskijan kanssa suoraan tehdyn
sopimuksen nojalla hyödykkeen tarjoajien rajatussa verkossa;
b) maksuvälineitä voidaan käyttää ainoastaan valikoimaltaan erittäin rajattujen hyödykkeiden hankkimiseksi;
tai
c) maksuvälineitä, jotka tarjotaan yrityksen taikka julkisoikeudellisen yhteisön tai laitoksen pyynnöstä ja
jotka ovat voimassa vain yhdessä Euroopan talousalueen valtiossa, säännellään erityisistä sosiaalisista tai
verotuksellisista syistä tiettyjen hyödykkeiden hankkimiseksi liikkeeseenlaskijan kanssa sopimuksen
tehneiltä toimittajilta.
3 § (14.12.2017/898)
Soveltamisalaan kuulumattomat maksutapahtumat
Tätä lakia ei sovelleta seuraaviin maksutapahtumiin:
1) kauppaedustajista ja myyntimiehistä annetussa laissa (417/1992)  tarkoitetun kauppaedustajan tai muun
vastaavan edustajan päämiehensä puolesta neuvottelemaan tai tekemään tavaraa, palvelua tai muuta
hyödykettä koskevaan myynti- tai ostosopimukseen liittyvän maksun välittäminen, jos edustaja toimii
ainoastaan maksajan tai maksunsaajan puolesta;
2) maksutapahtuma, jonka perustana on palveluntarjoajan maksettavaksi asetettu paperinen shekki, asete,
maksukuponki, matkashekki, velkakirja tai postiosoitus ja jonka tarkoituksena on asettaa varoja
maksunsaajan käytettäväksi;
3) maksujärjestelmässä tai arvopaperien selvitysjärjestelmässä toteutettavat maksutapahtumat
palveluntarjoajien ja selvitysosapuolten, keskusvastapuolen, selvitysyhteisöjen tai keskuspankkien sekä
muiden järjestelmään osallistuvien välillä;
4) sijoituspalveluyritysten, luottolaitosten, sellaisten yhteissijoitusyritysten, rahastoyhtiöiden ja
vaihtoehtorahastojen hoitajien, jotka tarjoavat sijoituspalvelulain (747/2012) 1 luvun 15 §:ssä  tarkoitettua
sijoituspalvelua, ja 3 kohdassa tarkoitettujen tai sellaisten muiden yritysten, jotka voivat säilyttää
arvopapereita, omaisuudenhoitoon taikka arvopaperien lunastukseen tai myyntiin liittyvät maksutapahtumat;
(28.12.2017/1087)
5) maksutapahtumat ja niihin liittyvät palvelut emoyrityksen ja sen tytäryrityksen tai saman emoyrityksen
tytäryritysten välillä, jos maksupalvelun välittäjä kuuluu samaan maksulaitoslain (297/2010) 5 §:n  8
kohdassa tarkoitettuun ryhmään;
6) tietoyhteiskuntakaaressa (917/2014)  tarkoitetun teleyrityksen viestintäpalvelun käyttöön perustuvan
laskutuksensa yhteydessä käyttäjältä perimät enintään 50 euron määräiset maksutapahtumat, joiden
yhteenlaskettu määrä on enintään 300 euroa kuukaudessa käyttäjää kohden, jos kysymys on:
a) maksutapahtumista digitaalisen sisällön tai ääniperusteisten palvelujen ostamista varten; tai
b) maksutapahtumista, jotka toteutetaan sähköisestä laitteesta tai sen välityksellä joko
hyväntekeväisyystoiminnan yhteydessä tai matka-, pysäköinti- tai pääsylippujen taikka muiden sen kaltaisten
lippujen ostamista varten.
4 §
Palveluntarjoajan sijainnista ja maksutapahtumassa käytettävästä valuutasta johtuvat poikkeukset
tiedonantovelvollisuudesta
Mitä 12 §:n 1 momentin 5 kohdassa ja 18 §:ssä säädetään toteuttamisaikaa koskevien tietojen antamisesta, ei
sovelleta maksutapahtumaan:
1) jonka toteuttamiseen osallistuu Euroopan talousalueen ulkopuolella sijaitseva maksajan tai maksunsaajan
palveluntarjoaja; tai
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 3/332) joka on muun valuutan kuin euron tai Euroopan talousalueeseen kuuluvan valtion valuutan määräinen.
(14.12.2017/898)
Mitä 12 §:n 1 momentin 7 kohdassa ja 18 §:ssä säädetään perittäviä kuluja koskevien tietojen antamisesta, ei
sovelleta sellaisiin 1 momentissa tarkoitetun maksutapahtuman osiin, jotka toteutetaan Euroopan
talousalueen ulkopuolella. Palveluntarjoajan on kuitenkin tällöin ilmoitettava maksupalvelun käyttäjälle, että
tältä saatetaan periä muitakin kuluja kuin ne, joista palveluntarjoajan on annettava tieto. (14.12.2017/898)
Mitä 1 ja 2 momentissa säädetään, koskee vastaavasti 16, 17 ja 22 §:ää siltä osin kuin niissä säädetään 12 §:n
5 ja 7 kohdassa tarkoitettujen tietojen antamisesta.
Jos maksutapahtuman toteuttamiseen osallistuu Euroopan talousalueen ulkopuolella sijaitseva maksajan tai
maksunsaajan palveluntarjoaja, 19, 20 ja 24 §:ssä säädettyä tiedonantovelvollisuutta sovelletaan vain siltä
osin kuin tietojen antaminen on Euroopan talousalueella olevalle palveluntarjoajalle mahdollista ottaen
huomioon Euroopan talousalueen ulkopuolella sijaitsevalta palveluntarjoajalta saatavissa olevat tiedot
maksutapahtumasta.
5 § (14.12.2017/898)
Muut palveluntarjoajan sijainnista ja maksutapahtumassa käytettävästä valuutasta johtuvat rajoitukset 
Lain 45 ja 47 §:ää ei sovelleta maksutapahtumaan:
1) jonka toteuttamiseen osallistuu Euroopan talousalueen ulkopuolella sijaitseva maksajan tai maksunsaajan
palveluntarjoaja; tai
2) joka on muun valuutan kuin euron tai Euroopan talousalueeseen kuuluvan valtion valuutan määräinen.
Lain 46 §:ää, 64 §:n 1, 3 ja 4 momenttia, 65 ja 67 §:ää sekä 79 ja 80 §:ää ei sovelleta maksutapahtumaan,
jonka toteuttamiseen osallistuu Euroopan talousalueen ulkopuolella sijaitseva maksajan tai maksunsaajan
palveluntarjoaja. Lain 74 §:n 1 momenttia ei sovelleta tällaiseen maksutapahtumaan, ellei kyse ole 64 §:n 2
momentissa tarkoitetusta tilanteesta.
Lain 48 ja 52 §:ää ei sovelleta maksutapahtumaan, joka on muun valuutan kuin euron tai
Euroopan talousalueeseen kuuluvan valtion valuutan määräinen.
6 §
Maksun sivullissitovuutta ja oikea-aikaisuutta koskevien säännösten soveltamisala
Lain 8 lukua sovelletaan vain maksutapahtumaan, joka toteutetaan tilisiirtona tai suoraveloituksena.
7 §
Pakottavuus
Sopimusehto, jolla poiketaan tämän lain säännöksistä maksupalvelun käyttäjän vahingoksi, on mitätön, jollei
jäljempänä toisin säädetä.
Jos maksupalvelun käyttäjä ei ole kuluttaja, maksupalvelun käyttäjä ja palveluntarjoaja voivat sopia toisin
seikoista, joista säädetään 2 ja 3 luvussa, 38 §:n 2 momentissa, 40 §:n 1–4 ja 6 momentissa, 62, 64–67, 69,
71, 72, 76, 79 ja 80 §:ssä. Lisäksi osapuolet voivat sopia toisin 70 §:ssä säädetystä määräajasta.
Maksupalvelun käyttäjä ja palveluntarjoaja voivat sopia toisin seikoista, joista säädetään 47, 48, 52 ja 88
§:ssä. Osapuolet eivät kuitenkaan voi sopia 47 §:ssä tarkoitettua maksutapahtuman toteuttamisaikaa
pidemmäksi kuin neljäksi työpäiväksi maksutoimeksiannon vastaanottohetkestä.
Mitä 3 momentissa säädetään, ei sovelleta maksutapahtumaan:
1) joka on euromääräinen; tai
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 4/332) johon sisältyy vain yksi valuutanmuunto euron ja Euroopan talousalueeseen kuuluvan valtion muun
valuutan välillä, jos valuutta muunnetaan kyseisessä valtiossa ja rajat ylittävän maksutapahtuman varat
siirretään Suomeen tai muuhun euroalueen valtioon euroina.
8 § (14.12.2017/898)
Määritelmät
Tässä laissa tarkoitetaan:
1) maksupalvelun käyttäjällä  sitä, joka palveluntarjoajan kanssa tekemänsä sopimuksen perusteella voi
käyttää maksupalvelua maksajana tai maksunsaajana;
2) palveluntarjoajalla  luonnollista henkilöä taikka yksityistä tai julkista oikeushenkilöä, joka tuloa tai muuta
taloudellista hyötyä saadakseen ammattimaisesti tarjoaa maksupalveluja;
3) maksutapahtumalla  toimenpidettä, jolla varoja siirretään, nostetaan tai asetetaan käytettäväksi;
4) maksutoimeksiannolla  maksajan tai maksunsaajan palveluntarjoajalleen antamaa määräystä toteuttaa
maksutapahtuma;
5) maksutilillä  tiliä, jota voidaan käyttää maksutapahtumiin;
6) tilisiirr olla maksajan maksutilin veloittamista maksajan toimeksiannosta varojen siirtämiseksi
maksunsaajan maksutilille;
7) suoraveloituksella  maksajan maksutilin veloittamista maksunsaajan aloitteesta varojen siirtämiseksi
maksunsaajan maksutilille, kun maksaja on antanut suostumuksensa maksutapahtumaan joko maksunsaajalle
tai maksunsaajan palveluntarjoajalle taikka omalle palveluntarjoajalleen;
8) rahanvälityksellä  palvelua, jossa palveluntarjoaja vastaanottaa maksajalta varoja perustamatta maksutiliä
maksajan tai maksunsaajan nimiin ainoana tarkoituksena siirtää vastaanotettuja varoja vastaava määrä
maksunsaajalle tai maksunsaajan puolesta toimivalle toiselle palveluntarjoajalle taikka jossa palveluntarjoaja
vastaanottaa varat maksunsaajan puolesta ja asettaa ne tämän käyttöön;
9) maksutoimeksiantopalvelulla  palvelua, jossa palveluntarjoaja käynnistää toisen palveluntarjoajan pitämää
maksutiliä koskevan maksutoimeksiannon maksupalvelun käyttäjän pyynnöstä;
10) tilitietopalvelulla  palvelua, jossa palveluntarjoaja antaa tietoverkon välityksellä koottua tietoa toisen
palveluntarjoajan tai useamman palveluntarjoajan pitämistä maksupalvelun käyttäjän maksutileistä;
11) maksuvälineellä  maksukorttia tai muuta käyttäjäkohtaista välinettä tai menettelytapaa taikka näiden
yhdistelmää, jonka käyttämisestä maksutoimeksiantoihin maksupalvelun käyttäjä ja palveluntarjoaja ovat
sopineet;
12) maksuvälineen haltijalla  sitä, jolle on myönnetty maksuvälineen käyttöoikeus;
13) pienmaksuvälineellä  maksuvälinettä:
a) jota puitesopimuksen mukaan voidaan käyttää enintään 30 euron tai, jos maksuvälinettä voidaan käyttää
vain kotimaan maksutapahtumiin, enintään 60 euron määräisiin maksutapahtumiin;
b) jonka käyttöraja puitesopimuksen mukaan on enintään 150 euroa tai, jos maksuvälinettä voidaan käyttää
vain kotimaan maksutapahtumiin, enintään 300 euroa; taikka
c) jolle tallennettujen varojen määrä ei puitesopimuksen mukaan voi ylittää 150 euroa tai, jos maksuvälinettä
voidaan käyttää vain kotimaan maksutapahtumiin, 500 euroa;
14) pienmaksuvälineen haltijalla  sitä, jolle on myönnetty pienmaksuvälineen käyttöoikeus;
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 5/3315) puitesopimuksella  tili- tai muuta sopimusta, jonka perusteella voidaan toteuttaa yksittäisiä tai peräkkäisiä
maksutapahtumia;
16) erillisellä maksutapahtumalla  maksutapahtumaa, joka ei kuulu puitesopimuksen piiriin;
17) etäviestimellä  puhelinta, postia, televisiota, tietoverkkoa tai muuta välinettä, jota voidaan käyttää
sopimuksen tekemiseen ilman että osapuolet ovat yhtä aikaa läsnä;
18) varoilla käteistä, tilille kirjattua raha-arvoa ja maksulaitoslain 5 §:n 6 a kohdassa tarkoitettua sähköistä
rahaa;
19) arvopäivällä  viiteajankohtaa, jota palveluntarjoaja käyttää laskiessaan korkoa varoille, jotka veloitetaan
maksutililtä tai maksetaan maksutilille;
20) työpäivällä  päivää, jona maksajan tai maksunsaajan palveluntarjoaja on avoinna siten, että se voi
osaltaan toteuttaa maksutapahtuman;
21) yksilöivällä tunnisteella  palveluntarjoajan maksupalvelun käyttäjälle määrittämää kirjain-, numero- tai
merkkiyhdistelmää, joka maksupalvelun käyttäjän on esitettävä, jotta toinen maksutapahtumaan liittyvä
maksupalvelun käyttäjä tai tämän maksutili voidaan yksilöidä;
22) tietojen antamisella pysyvällä tavalla  tietojen antamista maksupalvelun käyttäjälle henkilökohtaisesti,
kirjallisesti tai sähköisesti siten, että tämä voi tallentaa ja toisintaa ne muuttumattomina;
23) maksujärjestelmällä  sääntöihin perustuvaa järjestelmää, jossa määritetään tai toteutetaan rahamääräisiä
velvoitteita taikka siirretään maksutapahtumien katteet;
24) vahvalla tunnistamisella  maksupalvelun käyttäjän sähköistä tunnistamista, jossa suojataan
tunnistamistiedon luottamuksellisuutta ja käytetään menettelyä, joka perustuu vähintään kahteen seuraavista
kolmesta toisistaan riippumattomasta vaihtoehdosta:
a) johonkin, mitä vain maksupalvelun käyttäjä tietää;
b) johonkin, mitä vain maksupalvelun käyttäjällä on hallussaan;
c) maksupalvelun käyttäjän yksilöivään ominaisuuteen;
25) henkilökohtaisilla turvatunnuksilla  henkilökohtaisia toimintoja, jotka palveluntarjoaja
antaa maksupalvelun käyttäjälle tunnistamistarkoituksiin;
26) arkaluonteisilla maksutiedoilla  henkilökohtaisia turvatunnuksia ja muita maksutietoja, joita voidaan
käyttää petollisesti, lukuun ottamatta tilinhaltijan nimeä ja tilinumeroa.
9 §
Yleissäännös annettavista tiedoista ja ilmoituksista
Palveluntarjoajan on annettava tässä laissa tarkoitetut tiedot ja ilmoitukset maksupalvelun käyttäjälle
selkeässä ja helposti ymmärrettävässä muodossa. Jolleivät osapuolet sovi muun kielen käyttämisestä, tiedot
ja ilmoitukset on annettava suomeksi tai ruotsiksi taikka, jos maksupalvelua tarjotaan muualla kuin
Suomessa, kyseisen valtion virallisella kielellä. (14.12.2017/898)
Palveluntarjoajan on käytettävä kuluttajille annettavissa sopimustiedoissaan, kaupallisissa tiedoissaan ja
markkinointitiedoissaan Finanssivalvonnasta annetun lain (878/2008) 3 §:n  3 momentin 5 a kohdassa
tarkoitetun luettelon mukaisia yhteisiä käsitteitä. Palveluissa voidaan käyttää markkinointinimiä, jos niitä
vastaavat yhteiset käsitteet yksilöidään selkeästi. (9.12.2016/1057)
2 luku
Tiedonantovelvollisuus
Palveluntarjoajan velvollisuus antaa tietoja puitesopimuksesta
10 §
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 6/33Ennakkotietojen antaminen
Palveluntarjoajan on hyvissä ajoin ennen puitesopimuksen tekemistä toimitettava maksupalvelun käyttäjälle
kirjallisesti tai muulla pysyvällä tavalla 1 1–15 §:ssä tarkoitetut tiedot palveluntarjoajasta, tarjottavista
maksupalveluista, osapuolten välisestä viestinnästä, varotoimista, vastuukysymyksistä ja
oikeussuojakeinoista sekä siitä, miten puitesopimusta voidaan muuttaa ja miten se irtisanotaan.
Jos puitesopimus maksupalvelun käyttäjän pyynnöstä tehdään sellaisella etäviestimellä, jota käytettäessä
tietoja ei voida toimittaa 1 momentissa tarkoitetulla tavalla ennen sopimuksen tekemistä, tiedot on
toimitettava maksupalvelun käyttäjälle kirjallisesti tai muulla pysyvällä tavalla viipymättä puitesopimuksen
tekemisen jälkeen.
11 §
Palveluntarjoajasta annettavat tiedot
Palveluntarjoajasta on annettava seuraavat tiedot:
1) nimi ja pääkonttorin osoite;
2) mahdollinen sivuliikkeen tai asiamiehen osoite siinä valtiossa, jossa palveluja tarjotaan;
3) sähköpostiosoite tai muut yhteystiedot, jotka ovat tarpeen maksupalvelun käyttäjän ja palveluntarjoajan
välisessä yhteydenpidossa;
4) palveluntarjoajan toimilupaa koskevan julkisen rekisterin nimi sekä palveluntarjoajan yritys- tai
yhteisötunnus tai muu vastaava tunniste kyseisessä rekisterissä;
5) palveluntarjoajan toimintaa valvovan viranomaisen nimi ja yhteystiedot.
12 §
Maksupalvelusta ja maksutilistä annettavat tiedot (9.12.2016/1057)
Maksupalvelusta on annettava seuraavat tiedot:
1) kuvaus maksupalvelun pääominaisuuksista;
2) kuvaus yksilöivästä tunnisteesta tai muista tiedoista, jotka maksupalvelun käyttäjän on annettava
maksutoimeksiannon käynnistämiseksi tai toteuttamiseksi;
3) tieto siitä, miten maksupalvelun käyttäjä voi antaa ja peruuttaa suostumuksensa maksutoimeksiannon
käynnistämiseen tai maksutapahtuman toteuttamiseen;
4) tieto ajankohdasta, jona maksutoimeksianto katsotaan vastaanotetuksi, sekä tieto maksajan
palveluntarjoajan mahdollisesti asettamasta aikarajasta, jonka jälkeen vastaanotettu maksutoimeksianto
katsotaan vastaanotetuksi seuraavana työpäivänä;
5) tieto siitä, mikä on enimmäisaika, jonka kuluessa maksupalvelu toteutetaan;
6) tieto siitä, onko puitesopimuksessa tarkoitus sopia maksuvälineen käyttörajoista;
7) tieto maksupalvelun käyttäjältä perittävien kulujen yhteismäärästä ja, jos mahdollista, kulujen erittely;
8) tieto mahdollisesta korosta ja käytettäessä viitekorkoa sovellettavan koron määräytymisperusteesta,
viitekoron määrityspäivästä sekä indeksistä tai muusta laskentaperusteesta;
9) tieto sovellettavasta valuutan vaihtokurssista tai käytettäessä viitekurssia viitekurssin määrityspäivästä
sekä indeksistä tai muusta laskentaperusteesta;
10) tieto mahdollisesta sopimusehdosta, jonka mukaan koron tai vaihtokurssin muutoksia sovelletaan
välittömästi, sekä selvitys tällöin noudatettavasta palveluntarjoajan tiedonantovelvollisuudesta;
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 7/3311) tieto mahdollisista korttimaksujen siirtohintoja koskevan asetuksen 8 artiklan mukaisista
maksutuotemerkkien yhdistelmäkäyttöön liittyvistä maksupalvelun käyttäjän oikeuksista.
(14.12.2017/898)
Maksutilistä, jota tarjotaan yhdistettynä siihen liittymättömään tuotteeseen tai palveluun, on annettava
kuluttajalle tieto, onko maksutili erikseen saatavilla. Jos maksutili on erikseen saatavilla, on lisäksi eriteltävä
kulut kaikista sellaisista yhdistettyyn tarjoukseen kuuluvista tuotteista tai palveluista, jotka ovat erikseen
saatavilla. (9.12.2016/1057)
13 §
Viestinnästä annettavat tiedot
Osapuolten välisestä viestinnästä on annettava seuraavat tiedot:
1) tieto viestintävälineistä, joita osapuolten on puitesopimuksen mukaan tarkoitus käyttää tietojen antamiseen
ja ilmoitusten tekemiseen, sekä selvitys teknisistä ominaisuuksista, joita edellytetään maksupalvelun
käyttäjän laitteilta;
2) tieto siitä, millä tavalla ja kuinka usein tässä laissa tarkoitetut tiedot annetaan maksupalvelun käyttäjälle;
3) tieto siitä, millä kielellä tai kielillä puitesopimus on tarkoitus tehdä ja mitä kieltä tai kieliä voidaan käyttää
sopimussuhteen aikana;
4) tieto siitä, että maksupalvelun käyttäjällä on oikeus pyynnöstä saada sopimussuhteen aikana
puitesopimuksen ehdot sekä 1 1–15 §:ssä tarkoitetut tiedot kirjallisesti tai muulla pysyvällä tavalla.
14 § (14.12.2017/898)
Varotoimista, vastuukysymyksistä ja oikeussuojakeinoista annettavat tiedot
Varotoimista, vastuukysymyksistä ja oikeussuojakeinoista on annettava seuraavat tiedot:
1) selvitys siitä, millaisiin toimiin maksuvälineen haltijan on ryhdyttävä pitääkseen maksuvälineen turvassa,
sekä siitä, miten palveluntarjoajalle tehdään ilmoitus maksuvälineen katoamisesta, joutumisesta
oikeudettomasti toisen haltuun tai oikeudettomasta käytöstä;
2) selvitys turvallisesta menettelystä, jolla palveluntarjoaja ilmoittaa maksupalvelun käyttäjälle petolliseen
toimintaan tai turvallisuuteen liittyvistä uhkista;
3) selvitys edellytyksistä, joiden täyttyessä palveluntarjoajalla on oikeus estää maksuvälineen käyttö, jos
tällaisesta oikeudesta on puitesopimuksessa tarkoitus sopia;
4) selvitys maksupalvelun käyttäjän vastuusta maksuvälineen oikeudettomasta käytöstä sekä tieto vastuun
määrästä;
5) tieto siitä, millä tavoin ja missä ajassa maksupalvelun käyttäjän on ilmoitettava palveluntarjoajalle
oikeudettomasta, toteuttamatta jääneestä tai virheellisesti toteutetusta maksutapahtumasta;
6) selvitys palveluntarjoajan vastuusta oikeudettomasta, toteuttamatta jääneestä tai virheellisesti toteutetusta
maksutapahtumasta;
7) selvitys 79 §:ssä tarkoitetun maksupalautuksen edellytyksistä ja määräajasta sen pyytämiselle sekä
selvitys palveluntarjoajan velvollisuuksista palautuspyynnön käsittelyssä;
8) tieto mahdollisesta sopimusehdosta puitesopimukseen sovellettavasta laista tai toimivaltaisesta
tuomioistuimesta;
9) tieto mahdollisuudesta ilmoittaa palveluntarjoajan menettelystä palveluntarjoajan toimintaa valvovalle
viranomaiselle ja mahdollisuudesta saattaa puitesopimukseen perustuva riita kuluttajariitalautakunnan tai
muun vastaavan elimen käsiteltäväksi.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 8/3315 § (14.12.2017/898)
Puitesopimuksen muuttamista ja irtisanomista koskevista ehdoista annettavat tiedot
Puitesopimuksen muuttamisesta ja irtisanomisesta on annettava seuraavat tiedot:
1) tieto mahdollisesta sopimusehdosta, jonka mukaan maksupalvelun käyttäjän katsotaan hyväksyneen
palveluntarjoajan ehdottamat sopimusehtojen muutokset, jollei hän ennen muutosten ehdotettua
voimaantulopäivää vastusta niitä;
2) tieto puitesopimuksen kestosta;
3) selvitys maksupalvelun käyttäjän ja, jos siitä on tarkoitus sopia, palveluntarjoajan oikeudesta irtisanoa
puitesopimus;
4) selvitys mahdollisista irtisanomista koskevista sopimusehdoista.
16 §
Oikeus saada ennakkotiedot ja puitesopimuksen ehdot sopimussuhteen aikana
Maksupalvelun käyttäjällä on milloin tahansa sopimussuhteen aikana oikeus pyynnöstä saada
palveluntarjoajalta 1 1–15 §:ssä tarkoitetut tiedot sekä puitesopimuksen ehdot kirjallisesti tai muulla
pysyvällä tavalla.
17 §
Pienmaksuvälinettä koskevat ennakkotiedot
Poiketen siitä, mitä 10–15 §:ssä säädetään, pienmaksuvälinettä koskevasta puitesopimuksesta on annettava
seuraavat ennakkotiedot:
1) kuvaus siitä, miten pienmaksuvälinettä käytetään;
2) tieto perittävistä kuluista;
3) tieto maksupalvelun käyttäjän ja palveluntarjoajan 14 §:n 3 ja 5 kohdassa tarkoitetusta vastuusta;
4) muut tiedot, jotka ovat olennaisia perustellun päätöksen tekemiseksi;
5) tieto siitä, miten maksupalvelun käyttäjä voi saada muut 1 1–15 §:ssä tarkoitetut tiedot.
Edellä 1 momentissa mainitut tiedot on annettava siten kuin 10 §:ssä säädetään. Palveluntarjoajan on
asetettava muut 1 1–15 §:ssä tarkoitetut tiedot maksupalvelun käyttäjän helposti saataville.
Palveluntarjoajan erityiset velvollisuudet antaa kuluttajille tietoja maksutilin kuluista (9.12.2016/1057)
17 a § (9.12.2016/1057)
Palvelumaksuja koskeva tietoasiakirja ja sanasto
Palveluntarjoajan, joka tekee kuluttajan kanssa maksutiliä koskevan sopimuksen, on hyvissä ajoin ennen
sopimuksen tekemistä toimitettava kuluttajalle kirjallisesti tai muulla pysyvällä tavalla erillinen lyhyt
tietoasiakirja, joka sisältää Finanssivalvonnasta annetun lain 3 §:n 3 momentin 5 a kohdassa tarkoitetun
luettelon mukaiset yhteiset käsitteet ja, jos palveluntarjoaja tarjoaa luettelossa tarkoitettuja palveluja,
kustakin palvelusta veloitettavat maksut. Jos maksutiliin liittyviä palveluja tarjotaan toisiinsa yhdistettyinä,
asiakirjassa on ilmoitettava yhdistelmästä veloitettava kokonaismaksu, yhdistelmään sisältyvät palvelut ja
niiden määrä sekä kokonaismaksun kattaman määrän ylittävistä palveluista veloitettavat lisämaksut.
Asiakirjan tiedot on esitettävä maksutilin valuutassa tai muussa osapuolten sopimassa Euroopan
talousalueeseen kuuluvan valtion valuutassa. Palveluista voidaan toissijaisesti käyttää markkinointinimiä
yhteisten käsitteiden mukaisten nimitysten ohella. (14.12.2017/898)
Asiakirja on otsikoitava palvelumaksuja koskevaksi tietoasiakirjaksi ja se on yksilöitävä otsikon vieressä
esitettävällä Euroopan talousalueeseen kuuluvissa valtioissa käytettävällä yhdenmukaistetulla asiakirjan
tunnuksella. Asiakirjassa on mainittava, että siinä esitetään edustavimmista maksutiliin liittyvistä palveluista
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 9/33veloitettavat maksut ja että ennen sopimuksen tekemistä annettavat tiedot ja sopimustiedot esitetään kaikkien
palveluiden osalta muissa asiakirjoissa. (14.12.2017/898)
Palveluntarjoajan on pidettävä tietoasiakirja sekä 1 momentissa tarkoitettuja yhteisiä käsitteitä ja niihin
liittyviä määritelmiä koskeva sanasto aina kuluttajien helposti saatavilla toimitiloissaan ja mahdollisilla
verkkosivuillaan sekä annettava ne kuluttajan pyynnöstä maksutta kirjallisesti tai muulla pysyvällä tavalla.
3 momentti tuli voimaan 31.10.2018.
L:lla 1057/2016  lisätty 17 a § tulee voimaan asetuksella säädettävänä ajankohtana.
17 b § (9.12.2016/1057)
Palvelumaksuerittely
Palveluntarjoajan on annettava kuluttajalle vähintään kerran vuodessa maksutta pysyvällä tavalla ja
kuluttajan pyynnöstä paperilla erittely kaikista tämän maksutiliin liittyvistä palveluista veloitetuista
maksuista ja mahdollisista maksutilin koroista. Erittelyssä on käytettävä Finanssivalvonnasta annetun lain 3
§:n 3 momentin 5 a kohdassa tarkoitetun luettelon mukaisia yhteisiä käsitteitä. Erittelyn tiedot on esitettävä
maksutilin valuutassa tai muussa osapuolten sopimassa Euroopan talousalueeseen kuuluvan valtion
valuutassa. Palveluista voidaan toissijaisesti käyttää markkinointinimiä yhteisten käsitteiden mukaisten
nimitysten ohella. (14.12.2017/898)
Erittely on otsikoitava palvelumaksuerittelyksi ja se on yksilöitävä otsikon vieressä esitettävällä Euroopan
talousalueeseen kuuluvissa valtioissa käytettävällä yhdenmukaistetulla asiakirjan tunnuksella.
(14.12.2017/898)
Palvelumaksuerittelyssä on mainittava ainakin:
1) kustakin palvelusta veloitettu yksikkömaksu ja palvelun käyttökertojen lukumäärä sekä toisiinsa
yhdistettyinä tarjottujen palvelujen osalta yhdistelmästä veloitettu kokonaismaksu, kokonaismaksun
veloituskertojen lukumäärä ja kokonaismaksun kattaman määrän ylittävistä palveluista veloitetut lisämaksut;
2) kustakin palvelusta, kustakin palvelujen yhdistelmästä ja yhdistelmän kokonaismaksun kattaman määrän
ylittävistä palveluista veloitettujen maksujen kokonaismäärät;
3) mahdollisen tililuoton korkokanta ja veloitetun koron kokonaismäärä;
4) mahdollisen talletuskoron korkokanta ja kertyneen koron kokonaismäärä;
5) kaikista palveluista veloitettujen maksujen kokonaismäärä.
3 momentti tuli voimaan 31.10.2018.
L:lla 1057/2016  lisätty 17 b § tulee voimaan asetuksella säädettävänä ajankohtana.
Palveluntarjoajan velvollisuus antaa tietoja puitesopimuksen piiriin kuuluvasta maksutapahtumasta
18 §
Ennen maksutapahtumaa maksajalle annettavat tiedot
Jos maksupalvelusta on tehty puitesopimus, palveluntarjoajan on maksajan pyynnöstä ennen maksajan
käynnistämää yksittäistä maksutapahtumaa annettava tieto siitä, minkä ajan kuluessa maksutapahtuma
toteutetaan ja mitä kuluja maksajalta peritään, sekä, jos mahdollista, eriteltävä kulut.
19 §
Toteutetusta maksutapahtumasta maksajalle annettavat tiedot
Palveluntarjoajan on annettava maksajalle seuraavat tiedot puitesopimuksen nojalla toteutetusta
maksutapahtumasta:
1) tieto, jonka avulla maksaja voi tunnistaa maksutapahtuman, ja, jos mahdollista, tieto maksunsaajasta;
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 10/332) tieto maksutapahtuman määrästä siinä valuutassa, jolla maksajan maksutiliä veloitetaan tai, jollei maksaja
käytä maksutiliä, maksutoimeksiannossa tarkoitetussa valuutassa;
3) tieto mahdollisessa valuutanmuunnossa käytetystä vaihtokurssista ja tieto maksutapahtuman määrästä
valuutanmuunnon jälkeen;
4) tieto maksajalta perittävien kulujen tai korkojen määrästä sekä, jos mahdollista, kulujen erittely;
5) tieto maksutilin veloituksen arvopäivästä tai, jollei maksaja käytä maksutiliä, maksutoimeksiannon
vastaanottopäivästä.
Palveluntarjoajan on toimitettava 1 momentissa tarkoitetut tiedot maksajalle kirjallisesti tai muulla pysyvällä
tavalla taikka asetettava ne pysyvällä tavalla hänen saatavilleen puitesopimuksessa sovituin tavoin ja sovituin
määräajoin. Puitesopimuksessa ei voida sopia, että tiedot saa antaa harvemmin kuin kuukausittain eikä
tietojen asettamisesta maksajan saataville vain tietoverkossa, jollei tietoja pidetä saatavilla vähintään
kulloinkin viimeksi kuluneen vuoden ajalta.
Jollei puitesopimuksessa ole sovittu, millä tavalla 1 momentissa tarkoitetut tiedot annetaan, palveluntarjoajan
on toimitettava ne kirjallisesti tai muulla pysyvällä tavalla. Jollei ole sovittu, kuinka usein tiedot annetaan, ne
on annettava ilman aiheetonta viivytystä sen jälkeen, kun maksutapahtuma on veloitettu maksajan
maksutililtä tai, jollei maksaja käytä maksutiliä, kun palveluntarjoaja on vastaanottanut
maksutoimeksiannon. Maksaja voi kuitenkin vaatia, että tiedot annetaan määräajoin ja sovitulla tavalla
noudattaen, mitä 2 momentissa säädetään. Puitesopimuksessa on mainittava tästä oikeudesta.
(14.12.2017/898)
20 §
Toteutetusta maksutapahtumasta maksunsaajalle annettavat tiedot
Palveluntarjoajan on annettava maksunsaajalle seuraavat tiedot puitesopimuksen nojalla toteutetusta
maksutapahtumasta:
1) tieto, jonka avulla maksunsaaja voi tunnistaa maksutapahtuman ja, jos mahdollista, maksajan;
2) maksutapahtuman yhteydessä siirretyt tiedot;
3) tieto maksutapahtuman määrästä siinä valuutassa, jolla maksunsaajan maksutiliä hyvitetään;
4) tieto mahdollisessa valuutanmuunnossa käytetystä vaihtokurssista ja tieto maksutapahtuman määrästä
ennen valuutanmuuntoa;
5) tieto maksunsaajalta perittävien kulujen tai korkojen määrästä sekä, jos mahdollista, kulujen erittely;
6) tieto maksutilin hyvityksen arvopäivästä.
Palveluntarjoajan on toimitettava 1 momentissa tarkoitetut tiedot maksunsaajalle kirjallisesti tai muulla
pysyvällä tavalla taikka asetettava ne pysyvällä tavalla hänen saatavilleen puitesopimuksessa sovituin tavoin
ja sovituin määräajoin. Puitesopimuksessa ei voida sopia, että tiedot saa antaa harvemmin kuin kuukausittain
eikä tietojen asettamisesta maksunsaajan saataville vain tietoverkossa, jollei tietoja pidetä saatavilla
vähintään kulloinkin viimeksi kuluneen vuoden ajalta.
Jollei puitesopimuksessa ole sovittu, millä tavalla 1 momentissa tarkoitetut tiedot annetaan, palveluntarjoajan
on toimitettava ne kirjallisesti tai muulla pysyvällä tavalla. Jollei ole sovittu, kuinka usein tiedot annetaan, ne
on annettava ilman aiheetonta viivytystä sen jälkeen, kun palveluntarjoaja on toteuttanut maksutapahtuman.
21 §
Pienmaksuvälineellä toteutettavasta maksutapahtumasta annettavat tiedot
Pienmaksuvälineellä toteutettavaan maksutapahtumaan ei sovelleta, mitä 18 §:ssä säädetään.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 11/33Poiketen siitä, mitä 19 §:n 1 momentissa ja 20 §:n 1 momentissa säädetään, maksupalvelun käyttäjä ja
palveluntarjoaja voivat sopia, että pienmaksuvälineellä toteutetun maksutapahtuman jälkeen
palveluntarjoajan on annettava vain seuraavat tiedot:
1) tieto, jonka avulla maksupalvelun käyttäjä voi tunnistaa maksutapahtuman;
2) tieto maksutapahtuman määrästä;
3) tieto perityistä kuluista.
Osapuolet voivat sopia myös, että palveluntarjoajan on toteutettuaan useita samankaltaisia maksutapahtumia
samalle maksunsaajalle annettava 2 momentin 2 ja 3 kohdassa säädettyjen tietojen sijasta vain tieto kyseisten
maksutapahtumien ja perittyjen kulujen yhteismääristä.
Jos pienmaksuväline on ominaisuuksiltaan sellainen, että sitä käytettäessä käyttäjän henkilöllisyys ei tule
ilmi, tai jos palveluntarjoaja ei muuten teknisistä syistä voi antaa 2 ja 3 momentissa tarkoitettuja tietoja,
osapuolet voivat sopia, ettei palveluntarjoajalla ole velvollisuutta antaa niitä. Maksupalvelun käyttäjällä on
kuitenkin oltava mahdollisuus tarkistaa pienmaksuvälineelle tallennettujen varojen määrä.
Palveluntarjoajan velvollisuus antaa tietoja erillistä maksutapahtumaa koskevasta sopimuksesta
22 §
Ennakkotiedot erillistä maksutapahtumaa koskevasta sopimuksesta
Jos maksupalvelusta ei ole tehty puitesopimusta, palveluntarjoajan on annettava maksupalvelun käyttäjälle
12 §:n 1 momentin 2, 5 ja 7 kohdassa tarkoitetut tiedot ennen kuin erillistä maksutapahtumaa koskeva
sopimus tai tarjous tulee maksupalvelun käyttäjää sitovaksi. Jos maksutapahtumassa suoritetaan
valuutanmuunto, maksajalle on lisäksi ilmoitettava valuutan vaihto- tai viitekurssi. Palveluntarjoajan on
annettava maksupalvelun käyttäjälle myös muut 1 1–15 §:ssä säädetyt tiedot, jos ne ovat maksupalvelun
käyttämisen kannalta tarpeellisia tai niillä on merkitystä maksutapahtuman toteuttamisessa. (14.12.2017/898)
Palveluntarjoajan on toimitettava 1 momentissa tarkoitetut tiedot maksupalvelun käyttäjälle tai asetettava ne
hänen helposti saataville. Maksupalvelun käyttäjän pyynnöstä palveluntarjoajan on toimitettava tiedot
kirjallisesti tai muulla pysyvällä tavalla.
Jos sopimus maksupalvelun käyttäjän pyynnöstä tehdään sellaisella etäviestimellä, jota käytettäessä tietoja ei
voida antaa 1 ja 2 momentissa tarkoitetulla tavalla ennen sopimuksen tekemistä, tiedot on annettava
maksupalvelun käyttäjälle viipymättä maksutapahtuman toteuttamisen jälkeen.
Palveluntarjoajan velvollisuus antaa tietoja erillisestä maksutapahtumasta
23 §
Maksajalle erillisen maksutoimeksiannon vastaanottamisen jälkeen annettavat tiedot
Maksajan palveluntarjoajan on vastaanotettuaan erillistä maksutapahtumaa koskevan maksutoimeksiannon
välittömästi annettava maksajalle seuraavat tiedot:
1) tieto, jonka avulla maksaja voi tunnistaa maksutapahtuman, ja, jos mahdollista, tieto maksunsaajasta;
2) tieto maksutapahtuman määrästä maksutoimeksiannossa tarkoitetussa valuutassa;
3) tieto mahdollisessa valuutanmuunnossa käytetystä vaihto- tai viitekurssista, jos se poikkeaa 22 §:n 1
momentin nojalla ilmoitetusta, ja tieto maksutapahtuman määrästä valuutanmuunnon jälkeen;
4) tieto maksajalta perittävien kulujen määrästä sekä, jos mahdollista, kulujen erittely;
5) tieto maksutoimeksiannon vastaanottopäivästä.
Palveluntarjoajan on toimitettava tiedot maksajalle tai asetettava ne hänen helposti saataville. Maksajan
pyynnöstä palveluntarjoajan on toimitettava tiedot kirjallisesti tai muulla pysyvällä tavalla.
24 §
Toteutetusta erillisestä maksutapahtumasta maksunsaajalle annettavat tiedot
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 12/33Maksunsaajan palveluntarjoajan on välittömästi toteutettuaan erillisen maksutapahtuman annettava
maksunsaajalle seuraavat tiedot:
1) tieto, jonka avulla maksunsaaja voi tunnistaa maksutapahtuman ja, jos mahdollista, maksajan;
2) maksutapahtuman yhteydessä siirretyt tiedot;
3) tieto maksutapahtuman määrästä siinä valuutassa, jossa varat ovat maksunsaajan käytettävissä;
4) tieto mahdollisessa valuutanmuunnossa käytetystä vaihtokurssista ja tieto maksutapahtuman määrästä
ennen valuutanmuuntoa;
5) tieto maksunsaajalta perittävien kulujen määrästä sekä, jos mahdollista, kulujen erittely;
6) tieto päivästä, jolloin maksutapahtuman rahamäärä on ollut maksunsaajan saatavilla.
Palveluntarjoajan on toimitettava tiedot maksunsaajalle tai asetettava ne hänen helposti saataville.
Maksunsaajan pyynnöstä palveluntarjoajan on toimitettava tiedot kirjallisesti tai muulla pysyvällä tavalla.
25 §
Poikkeus velvollisuudesta antaa erillistä maksutapahtumaa koskevat tiedot
Jos erillistä maksutapahtumaa koskeva maksutoimeksianto annetaan puitesopimuksen piiriin kuuluvalla
maksuvälineellä, palveluntarjoajan ei tarvitse antaa sellaisia 22–24 §:ssä tarkoitettuja tietoja, jotka
maksupalvelun käyttäjä saa puitesopimuksen perusteella omalta palveluntarjoajaltaan.
Muita palveluntarjoajan tiedonantovelvollisuutta koskevia säännöksiä
25 a § (14.12.2017/898)
Ennakkotiedot erillisestä maksutoimeksiannon käynnistämistä koskevasta sopimuksesta
Maksutoimeksiantopalvelun tarjoajan tiedonantovelvollisuuteen sovelletaan, mitä 22 §:ssä säädetään erillistä
maksutapahtumaa koskevasta sopimuksesta annettavista ennakkotiedoista.
Maksutoimeksiantopalvelun tarjoajan on lisäksi annettava maksajalle ennen toimeksiannon käynnistämistä
11 §:n 1–3 ja 5 kohdassa tarkoitetut tiedot noudattaen, mitä 22 §:ssä säädetään.
25 b § (14.12.2017/898)
Maksutoimeksiannon käynnistämisen jälkeen annettavat tiedot
Maksutoimeksiantopalvelun tarjoajan on välittömästi maksutoimeksiannon käynnistettyään toimitettava
maksajalle tai asetettava tämän saataville seuraavat tiedot:
1) tieto siitä, että maksutoimeksianto on käynnistetty;
2) tieto, jonka avulla maksutapahtuma voidaan tunnistaa;
3) maksutapahtuman yhteydessä siirrettävät tiedot;
4) tieto maksutapahtuman määrästä;
5) tieto maksutoimeksiantopalvelun tarjoajan tältä perimien kulujen määrästä sekä, jos mahdollista, kulujen
erittely .
Maksutoimeksiantopalvelun tarjoajan on välittömästi maksutoimeksiannon käynnistettyään toimitettava
maksunsaajalle tai asetettava tämän saataville 1 momentissa tarkoitetut tiedot tämän osalta sekä, jos
mahdollista, lisäksi tieto, jonka avulla maksunsaaja voi tunnistaa maksajan.
Maksutoimeksiantopalvelun tarjoajan on asetettava maksutiliä pitävän palveluntarjoajan saataville tiedot,
joiden avulla maksutapahtuma voidaan tunnistaa.
26 §
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 13/33Tietojen antamisesta sekä oikaisu- ja varotoimista perittävät kulut
Palveluntarjoaja ei saa periä maksupalvelun käyttäjältä kuluja tässä laissa tarkoitettujen tietojen antamisesta
eikä oikaisu- ja varotoimista, ellei 40 §:n 6 momentista, 42 §:n 3 momentista, 66 §:n 3 momentista tai 68 §:n
4 momentista muuta johdu. (14.12.2017/898)
Jos maksupalvelun käyttäjälle annetaan hänen pyynnöstään muita kuin tässä luvussa tarkoitettuja tietoja tai
tietoja annetaan useammin kuin tämän luvun nojalla on annettava, osapuolet voivat kuitenkin sopia
maksupalvelun käyttäjältä perittävistä kuluista. Perittävistä kuluista voidaan sopia myös, jos tässä luvussa
tarkoitettuja tietoja maksupalvelun käyttäjän pyynnöstä annetaan muulla kuin puitesopimuksessa sovitulla
tavalla. Perittävien kulujen on oltava asianmukaiset eivätkä ne saa ylittää palveluntarjoajan tosiasiallisia
kustannuksia.
27 §
Muualla laissa säädetty velvollisuus antaa tietoja
Sen lisäksi, mitä tässä laissa säädetään velvollisuudesta antaa tietoja, palveluntarjoajan on noudatettava, mitä
muualla laissa säädetään tietojen antamisesta.
Jos kyse on rahoituspalvelujen ja rahoitusvälineiden etämyyntiä koskevan kuluttajansuojalain (38/1978) 6 a
luvussa  tarkoitetusta etämyynnistä, maksupalvelua tarjottaessa ei kuitenkaan sovelleta mainitun luvun 6 §:ää,
7 §:n 1 ja 2 kohtaa, 8 §:n 3, 4, 6 ja 7 kohtaa eikä 9 §:n 1 kohtaa.
Valuutanmuuntoon ja maksuvälineen käyttämiseen liittyvä tiedonantovelvollisuus
28 § (14.12.2017/898)
Valuutan muuntaminen
Jos maksunsaaja tarjoaa maksajalle valuutan muuntamista ennen maksutapahtuman käynnistämistä tai jos
muu kuin maksunsaaja tarjoaa valuutan muuntamista myyntipaikassa tai pankkiautomaatissa, maksajalle on
ilmoitettava valuutan muuntamisesta aiheutuvat kulut ja käytettävä vaihtokurssi ennen maksutapahtuman
käynnistämistä.
29 § (14.12.2017/898)
Maksuvälineen käyttämisestä johtuvat lisäkulut tai alennukset
Jos maksunsaaja pyytää maksajalta maksua tietyn maksuvälineen käyttämisestä tai tarjoaa alennusta sen
vuoksi, että tiettyä maksuvälinettä käytetään, maksunsaajan on ilmoitettava tästä maksajalle ennen
maksutapahtuman käynnistämistä.
Jos palveluntarjoaja tai muu taho pyytää maksupalvelun käyttäjältä palvelumaksua tietyn maksuvälineen
käyttämisestä, palveluntarjoajan tai muun tahon on ilmoitettava palvelumaksusta maksupalvelun käyttäjälle
ennen maksutapahtuman käynnistämistä.
Maksajalla ei ole velvollisuutta maksaa palvelumaksuja, joista ei ole ilmoitettu hänelle 1 ja 2 momentin
mukaisesti.
3 luku
Puitesopimuksen muuttaminen ja päättäminen
Puitesopimuksen muuttaminen
30 § (14.12.2017/898)
Puitesopimuksen muuttaminen palveluntarjoajan aloitteesta
Jos palveluntarjoaja ehdottaa muutoksia puitesopimukseen, ehdotus on toimitettava maksupalvelun
käyttäjälle kirjallisesti tai muulla pysyvällä tavalla vähintään kaksi kuukautta ennen muutosten ehdotettua
voimaantulopäivää. Ennen tätä päivää maksupalvelun käyttäjä voi joko hyväksyä muutokset tai vastustaa
niitä. Palveluntarjoajan on vastaavasti ilmoitettava maksupalvelun käyttäjälle, jos muissa tiedoissa, jotka
palveluntarjoajan on 1 1–15 §:n mukaisesti annettava, tapahtuu muutoksia.
Jos puitesopimukseen sisältyy ehto, jonka mukaan maksupalvelun käyttäjän katsotaan hyväksyneen
palveluntarjoajan ehdottamat sopimusehtojen muutokset, jollei hän ennen muutosten ehdotettua
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 14/33voimaantulopäivää vastusta niitä, maksupalvelun käyttäjää on muutosehdotuksessa muistutettava hänen
oikeudestaan vastustaa muutoksia. Maksupalvelun käyttäjällä on muutosten ehdotettuun voimaantulopäivään
saakka oikeus irtisanoa puitesopimus päättyväksi heti tai myöhemmästä ehdotettua voimaantulopäivää
edeltävästä ajankohdasta lukien. Muutosehdotuksessa on mainittava tästä oikeudesta.
31 §
Pienmaksuvälinettä koskevan puitesopimuksen muuttaminen
Maksupalvelun käyttäjä ja palveluntarjoaja voivat sopia, että palveluntarjoaja voi ehdottaa muutoksia
pienmaksuvälinettä koskevaan puitesopimukseen muullakin kuin pysyvällä tavalla.
32 §
Koron ja valuutan vaihtokurssin muutokset
Koron ja valuutan vaihtokurssin muutoksia voidaan soveltaa välittömästi ilman ennakkoilmoitusta, jos
tällaisesta oikeudesta on sovittu puitesopimuksessa ja jos muutokset perustuvat sellaiseen viitekorkoon tai -
kurssiin, jonka määrityspäivästä ja indeksistä tai muusta laskentaperusteesta on sovittu puitesopimuksessa.
Maksupalvelun käyttäjälle edullisia koron ja valuutan vaihtokurssin muutoksia voidaan aina soveltaa
välittömästi ilman ennakkoilmoitusta.
Osapuolet voivat puitesopimuksessa sopia, että koron muutoksia koskevat tiedot toimitetaan tai asetetaan
saataville tietyllä tavalla tai tietyin määräajoin. Jos puitesopimuksessa ei ole sovittu, millä tavalla ja kuinka
usein koron muutoksia koskevat tiedot annetaan, palveluntarjoajan on toimitettava tiedot kirjallisesti tai
muulla pysyvällä tavalla niin pian kuin mahdollista.
33 §
Viitekorko ja viitekurssi sekä koron ja vaihtokurssin muutokset
Sovellettavan koron perustana käytettävän viitekoron on oltava julkisesti saatavilla.
Valuutanmuunnon yhteydessä sovellettavan vaihtokurssin perustana käytettävän viitekurssin on oltava
julkisesti saatavilla.
Koron ja vaihtokurssin muutokset on toteutettava tasapuolisesti ja maksupalvelun käyttäjiä syrjimättömällä
tavalla.
Puitesopimuksen päättäminen
34 §
Maksupalvelun käyttäjän oikeus irtisanoa puitesopimus
Maksupalvelun käyttäjä saa milloin tahansa sopimussuhteen aikana irtisanoa sekä toistaiseksi voimassa
olevan että määräaikaisen puitesopimuksen heti päättyväksi, jolleivät osapuolet ole sopineet
irtisanomisajasta. Maksupalvelun käyttäjän irtisanomisaikaa ei saa sopia kuukautta pitemmäksi.
35 §
Palveluntarjoajan oikeus irtisanoa puitesopimus
Palveluntarjoaja saa irtisanoa toistaiseksi voimassa olevan puitesopimuksen puitesopimuksessa sovituin
ehdoin. Palveluntarjoajan irtisanomisaikaa ei saa sopia kahta kuukautta lyhyemmäksi.
Palveluntarjoajan on toimitettava irtisanomisilmoitus maksupalvelun käyttäjälle kirjallisesti tai muulla
pysyvällä tavalla.
Puitesopimuksen irtisanomisessa on lisäksi otettava huomioon, mitä luottolaitostoiminnasta annetun lain
(610/2014) 15 luvun  6 ja 6 b §:ssä säädetään asiakkaan oikeudesta peruspankkipalveluihin ja perusmaksutiliä
koskevan puitesopimuksen irtisanomisesta. (9.12.2016/1057)
36 §
Irtisanomistilanteessa perittävät kulut
Palveluntarjoaja ei saa periä maksupalvelun käyttäjältä maksua puitesopimuksen irtisanomisesta.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 15/33Maksupalvelun käyttäjän on maksettava maksupalveluista säännöllisesti perittävät kulut vain siltä osin kuin
ne kohdistuvat puitesopimuksen irtisanomisen voimaantuloa edeltävään aikaan. Jos maksupalvelun käyttäjä
on maksanut tällaisia kuluja ennakolta, palveluntarjoajan on palautettava ne siltä osin kuin ne kohdistuvat
irtisanomisen voimaantulon jälkeiseen aikaan.
37 §
Puitesopimuksen purkaminen
Maksupalvelun käyttäjällä on oikeus purkaa puitesopimus, jos palveluntarjoaja on olennaisesti rikkonut
sopimukseen perustuvia velvoitteitaan.
Palveluntarjoajalla on oikeus purkaa puitesopimus, jos maksupalvelun käyttäjä on olennaisesti rikkonut
sopimukseen perustuvia velvoitteitaan. (9.12.2016/1057)
Palveluntarjoajan on toimitettava ilmoitus sopimuksen purkamisesta maksupalvelun käyttäjälle kirjallisesti
tai muulla pysyvällä tavalla. Jos siitä, että palveluntarjoaja purkaa sopimuksen, seuraa maksuvälineen käytön
estäminen, palveluntarjoajan ilmoitusvelvollisuudesta on lisäksi voimassa, mitä 57 §:n 2 ja 3 momentissa
säädetään.
Puitesopimuksen purkamisessa on lisäksi otettava huomioon, mitä luottolaitostoiminnasta annetun lain 15
luvun 6 ja 6 b §:ssä säädetään asiakkaan oikeudesta peruspankkipalveluihin ja perusmaksutiliä koskevan
puitesopimuksen purkamisesta. (9.12.2016/1057)
4 luku
Maksutapahtuman käynnistäminen ja toteuttaminen
Maksutapahtuman käynnistämistä ja toteuttamista koskevat yleiset säännökset (14.12.2017/898)
38 §
Maksajan suostumus maksutapahtuman toteuttamiseen
Maksutapahtuma saadaan toteuttaa vain maksajan suostumuksella. Maksutapahtumaa pidetään
oikeudettomana, jollei maksaja ole antanut siihen suostumustaan sovitulla tavalla.
Maksaja voi peruuttaa suostumuksensa 40 §:ssä tarkoitettuun ajankohtaan saakka.
38 a § (14.12.2017/898)
Maksutoimeksiantopalvelun käyttö
Jos maksutiliä voidaan käyttää tietoverkon välityksellä, maksutiliä pitävän palveluntarjoajan on sallittava
maksajan käynnistää maksutapahtuma maksutoimeksiantopalvelun tarjoajan välityksellä. Maksutiliä pitävän
palveluntarjoajan on sallittava maksutoimeksiantopalvelun tarjoajan hyödyntää vahvan tunnistamisen
menettelyjä, jotka maksutiliä pitävä palveluntarjoaja tarjoaa maksupalvelun käyttäjälle tässä laissa
edellytetyllä tavalla.
Maksutoimeksiantopalvelun tarjoajan on:
1) tunnistauduttava maksajan maksutiliä pitävälle palveluntarjoajalle aina, kun maksutapahtuma
käynnistetään sen välityksellä;
2) huolehdittava siitä, että maksupalvelun käyttäjän henkilökohtaiset turvatunnukset eivät ole muiden kuin
maksupalvelun käyttäjän ja tunnusten myöntäjän saatavilla;
3) huolehdittava siitä, että muut maksupalvelun käyttäjää koskevat tiedot annetaan ainoastaan
maksunsaajalle siinä laajuudessa kuin maksupalvelun käyttäjä on tähän nimenomaisesti suostunut.
Maksutoimeksiantopalvelun tarjoaja ei saa:
1) pitää hallussaan maksajan varoja maksutoimeksiantopalvelun tarjoamisen yhteydessä;
2) tallentaa maksupalvelun käyttäjän arkaluonteisia maksutietoja;
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 16/333) käyttää, hankkia tai säilyttää mitään tietoja muuten kuin maksutoimeksiantopalvelun suorittamiseksi
maksajan nimenomaisen pyynnön mukaisesti;
4) muuttaa maksutapahtuman määrää tai muita ominaisuuksia.
Maksutiliä pitävän palveluntarjoajan, joka saa maksutoimeksiantopalvelua käyttävältä maksajalta
nimenomaisen suostumuksen maksutapahtuman toteuttamiseen 38 §:n mukaisesti, on:
1) toimitettava maksutoimeksiantopalvelun tarjoajalle tai asetettava tämän saataville välittömästi
maksutoimeksiannon vastaanottamisen jälkeen kaikki tiedot maksutapahtuman käynnistämisestä ja
saatavillaan olevat tiedot maksutapahtuman toteuttamisesta;
2) käsiteltävä maksutoimeksiantopalvelun tarjoajan välityksellä annettuja maksutoimeksiantoja ja maksajan
suoraan antamia maksutoimeksiantoja tasapuolisesti erityisesti toteuttamisajan, toteuttamisjärjestyksen ja
palvelumaksujen suhteen.
Maksutiliä pitävä palveluntarjoaja voi evätä maksutoimeksiantopalvelun tarjoajalta pääsyn maksutilille, jos
se voi osoittaa, että epäämiselle on perusteltu syy , joka liittyy asianomaisen maksutoimeksiantopalvelun
tarjoajan oikeudettomaan tai petolliseen maksutilin käyttöön. Maksutiliä pitävän palveluntarjoajan on
ilmoitettava epäämisestä ja sen perusteista maksajalle sovitulla tavalla, jollei ilmoittamatta jättämiselle ole
perusteltuja turvallisuussyitä tai ilmoittamista ole muualla laissa kielletty . Ilmoitus on tehtävä, jos
mahdollista, ennen pääsyn epäämistä ja viimeistään välittömästi epäämisen jälkeen. Pääsy maksutilille on
sallittava, kun epäämiselle ei enää ole perustetta.
39 §
Maksutoimeksiannon vastaanottohetki
Maksutoimeksianto katsotaan vastaanotetuksi, kun maksajan palveluntarjoaja on vastaanottanut sen.
Maksajan tiliä ei saa veloittaa ennen maksutoimeksiannon vastaanottamista. (14.12.2017/898)
Jos maksutapahtuman käynnistävä maksupalvelun käyttäjä ja hänen palveluntarjoajansa ovat sopineet, että
maksutoimeksiannon toteuttaminen aloitetaan tiettynä päivänä tai tietyn ajan kuluttua taikka sinä päivänä,
jona maksaja on asettanut varat palveluntarjoajan saataville, 47 §:ssä tarkoitettuna maksutoimeksiannon
vastaanottohetkenä pidetään kuitenkin kyseistä päivää.
Jos 1 tai 2 momentissa tarkoitettu ajankohta ei ole maksajan palveluntarjoajan työpäivä, palveluntarjoajan
katsotaan vastaanottaneen maksutoimeksiannon seuraavana työpäivänä. Maksajan palveluntarjoaja voi 1
momentissa tarkoitetussa tapauksessa asettaa lähelle työpäivänsä päättymistä aikarajan, jonka jälkeen
saapunut toimeksianto katsotaan vastaanotetuksi seuraavana työpäivänä.
40 §
Maksutoimeksiannon peruuttaminen
Maksupalvelun käyttäjä ei voi peruuttaa maksutoimeksiantoa sen jälkeen, kun maksajan palveluntarjoaja on
vastaanottanut sen, jollei 2–4 momentista muuta johdu.
Jos maksupalvelun käyttäjä ja hänen palveluntarjoajansa ovat sopineet maksutoimeksiannon toteuttamisen
aloittamisesta tiettynä päivänä tai tietyn ajan kuluttua taikka sinä päivänä, jona maksaja on asettanut varat
palveluntarjoajan saataville, maksupalvelun käyttäjä voi peruuttaa toimeksiannon viimeistään kyseistä päivää
edeltävänä työpäivänä.
Jos maksutapahtuma käynnistetään maksutoimeksiantopalvelun tarjoajan välityksellä, maksaja ei voi
peruuttaa maksutoimeksiantoa sen jälkeen, kun suostumus maksutapahtuman käynnistämiseen on annettu
maksutoimeksiantopalvelun tarjoajalle. Jos maksutapahtuma on maksunsaajan käynnistämä tai hänen
välityksellään käynnistetty , maksaja ei voi peruuttaa maksutoimeksiantoa sen jälkeen, kun toimeksianto tai
maksajan suostumus maksutapahtuman toteuttamiseen on annettu maksunsaajalle. Suoraveloitusta koskevan
toimeksiannon maksaja voi kuitenkin peruuttaa viimeistään sitä päivää edeltävänä työpäivänä, jona varat on
sovittu veloitettaviksi. (14.12.2017/898)
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 17/33Edellä 1–3 momentissa tarkoitetun ajankohdan jälkeen maksutoimeksianto voidaan peruuttaa vain, jos
maksupalvelun käyttäjä ja asianomaiset palveluntarjoajat niin sopivat. Edellä 3 momentissa tarkoitetussa
tapauksessa edellytyksenä on lisäksi, että maksunsaaja suostuu toimeksiannon peruuttamiseen.
(14.12.2017/898)
Jos maksutapahtuma toteutetaan eräistä arvopaperi- ja valuuttakaupan sekä selvitysjärjestelmän ehdoista
annetussa laissa (1084/1999)  tarkoitetun selvitysjärjestelmän välityksellä, maksupalvelun käyttäjällä ei
kuitenkaan ole oikeutta peruuttaa maksutoimeksiantoa sen jälkeen, kun järjestelmän osapuoli ei järjestelmän
sääntöjen mukaan saa peruuttaa maksutoimeksiantoa.
Palveluntarjoaja saa periä maksupalvelun käyttäjältä kulut 4 momentissa tarkoitetusta maksutoimeksiannon
peruuttamisesta, jos tällaisesta oikeudesta on puitesopimuksessa sovittu. Perittävien kulujen on oltava
asianmukaiset eivätkä ne saa ylittää palveluntarjoajan tosiasiallisia kustannuksia.
41 §
Palveluntarjoajan velvollisuus toteuttaa maksutoimeksianto
Palveluntarjoaja saa kieltäytyä toteuttamasta maksutoimeksiantoa vain, jos puitesopimuksessa sovitut ehdot
maksutoimeksiannon toteuttamiselle eivät täyty tai jos muualla laissa niin säädetään.
42 § (14.12.2017/898)
Ilmoitus maksutoimeksiannon toteuttamisesta tai maksutapahtuman käynnistämisestä kieltäytymisestä
Jos palveluntarjoaja kieltäytyy toteuttamasta maksutoimeksiantoa tai käynnistämästä maksutapahtumaa,
palveluntarjoajan on ilmoitettava maksupalvelun käyttäjälle kieltäytymisestä, kieltäytymisen perusteesta sekä
menettelystä, jolla kieltäytymiseen johtanut virhe tai puute voidaan korjata, jollei ilmoittamista ole muualla
laissa kielletty .
Ilmoitus on toimitettava maksupalvelun käyttäjälle tai asetettava hänen saatavilleen sovitulla tavalla
mahdollisimman pian. Ilmoitus on tehtävä ennen kuin se määräaika, jonka kuluessa maksutoimeksianto tulisi
toteuttaa, päättyy .
Osapuolet voivat puitesopimuksessa sopia, että palveluntarjoajalla on oikeus periä kulut ilmoituksen
tekemisestä, jos palveluntarjoajalla on ollut perusteltu syy kieltäytymiseen. Perittävien kulujen on oltava
asianmukaiset eivätkä ne saa ylittää palveluntarjoajan tosiasiallisia kustannuksia.
43 §
Pienmaksuvälineellä tehdyn maksutoimeksiannon peruuttaminen ja toteuttamisesta kieltäytyminen
Poiketen siitä, mitä 40 ja 42 §:ssä säädetään, maksupalvelun käyttäjä ja palveluntarjoaja voivat sopia, jos
maksutapahtumassa käytetään pienmaksuvälinettä, että:
1) maksaja ei voi peruuttaa maksutoimeksiantoa sen jälkeen, kun toimeksianto tai maksajan suostumus
maksutapahtuman toteuttamiseen on annettu maksunsaajalle;
2) palveluntarjoajalla ei ole velvollisuutta ilmoittaa kieltäytyvänsä maksutoimeksiannon toteuttamisesta, jos
maksutapahtuman jääminen toteuttamatta on asiayhteyden perusteella ilmeistä.
44 §
Yksilöivän tunnisteen käyttö
Palveluntarjoaja saa toteuttaa maksutapahtuman yksilöivän tunnisteen perusteella, vaikka maksupalvelun
käyttäjä olisi antanut sen lisäksi muitakin tietoja maksutapahtuman toteuttamiseksi.
45 §
Maksutapahtuman täysimääräisyys
Maksutapahtuman toteuttamiseen osallistuvien palveluntarjoajien ja välittäjien on toteutettava
maksutapahtuma täysimääräisenä.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 18/33Maksunsaajan palveluntarjoaja voi kuitenkin vähentää maksutapahtuman rahamäärästä omat kulunsa, jos
tällaisesta oikeudesta on maksunsaajan kanssa sovittu. Tällöin maksutapahtuman rahamäärä ja siitä
vähennetyt kulut on eriteltävä maksunsaajalle.
Jos maksutapahtuman rahamäärästä vähennetään muita kuin 2 momentissa tarkoitettuja kuluja, maksajan
palveluntarjoaja vastaa siitä, että maksunsaaja saa maksajan käynnistämän maksutapahtuman
täysimääräisenä tai vain 2 momentissa tarkoitetuilla kuluilla vähennettynä. Sama vastuu on maksunsaajan
palveluntarjoajalla, jos maksutapahtuma on maksunsaajan käynnistämä tai tämän välityksellä käynnistetty .
46 § (14.12.2017/898)
Maksutapahtuman toteuttamisesta perittävät kulut
Maksaja ja maksunsaaja vastaavat kumpikin oman palveluntarjoajansa maksutapahtuman
toteuttamisesta perimistä kuluista.
Maksunsaaja ei saa periä maksua sellaisten maksuvälineiden käytöstä, joihin liittyvistä siirtohinnoista
säädetään korttimaksujen siirtohintoja koskevan asetuksen II luvussa eikä maksupalveluista, joihin
sovelletaan euromääräisiä tilisiirtoja ja suoraveloituksia koskevista teknisistä ja liiketoimintaa koskevista
vaatimuksista sekä asetuksen (EY) N:o 924/2009 muuttamisesta annettua Euroopan parlamentin ja
neuvoston asetusta (EU) N:o 260/2012, jäljempänä SEPA-asetus .
Maksutapahtuman katetta koskevat erityiset säännökset (14.12.2017/898)
46 a § (14.12.2017/898)
Rahamäärältään avoin maksutapahtuma
Jos kyse on maksunsaajan käynnistämästä tai maksunsaajan välityksellä käynnistetystä korttipohjaisesta
maksutapahtumasta, jonka tarkka rahamäärä ei ole tiedossa sillä hetkellä, kun maksaja antaa suostumuksensa
maksutapahtuman toteuttamiseen, maksajan palveluntarjoaja voi tehdä katevarauksen maksajan maksutilille
vain, jos maksaja on antanut suostumuksen, jossa on yksilöity katevarauksen tarkka rahamäärä.
Maksajan palveluntarjoajan on vapautettava 1 momentissa tarkoitettu katevaraus maksajan maksutililtä
ilman aiheetonta viivytystä maksutapahtuman tarkasta rahamäärästä tiedon saatuaan sen ylittäviltä osin ja
kokonaisuudessaan viimeistään välittömästi maksutoimeksiannon vastaanottamisen jälkeen.
46 b § (14.12.2017/898)
Korttipohjaisen maksutapahtuman toteuttamiseen tarvittavien varojen käytettävissä olon vahvistaminen
Korttipohjaisia maksuvälineitä liikkeeseen laskeva palveluntarjoaja voi pyytää maksutiliä pitävältä
palveluntarjoajalta vahvistusta siitä, onko korttipohjaisen maksutapahtuman toteuttamiseen tarvittava määrä
käytettävissä maksajan maksutilillä, jos:
1) maksaja on antanut palveluntarjoajalle nimenomaisen suostumuksen vahvistuksen pyytämiseen;
2) maksaja on käynnistänyt maksutapahtuman palveluntarjoajan liikkeeseen laskemalla korttipohjaisella
maksuvälineellä;
3) palveluntarjoaja tunnistautuu kyseistä maksutiliä pitävälle palveluntarjoajalle ennen kutakin
vahvistuspyyntöä.
Maksutiliä pitävän palveluntarjoajan on annettava 1 momentissa tarkoitettu vahvistus välittömästi, jos:
1) maksajan maksutiliä voidaan käyttää tietoverkon välityksellä pyynnön esittämisajankohtana;
2) maksaja on antanut maksutiliä pitävälle palveluntarjoajalle etukäteen nimenomaisen suostumuksen vastata
tietyn palveluntarjoajan pyyntöön saada 1 momentissa tarkoitettu vahvistus.
Maksutiliä pitävä palveluntarjoaja ei saa vahvistuksen antamisen yhteydessä tehdä katevarausta maksajan
maksutilille. Maksutiliä pitävän palveluntarjoajan on maksajan pyynnöstä ilmoitettava tälle korttipohjaisia
maksuvälineitä liikkeeseen laskevan palveluntarjoajan yksilöintitiedot ja annettu vahvistus.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 19/33Vahvistusta ei saa säilyttää eikä käyttää muuhun tarkoitukseen kuin kyseisen korttipohjaisen
maksutapahtuman toteuttamiseen.
5 luku
Maksutapahtuman toteuttamisaika ja arvopäivä
47 §
Maksajan palveluntarjoajan noudatettava toteuttamisaika
Maksajan palveluntarjoajan on maksettava maksutapahtuman rahamäärä maksunsaajan palveluntarjoajan
tilille viimeistään maksutoimeksiannon vastaanottamista seuraavana työpäivänä tai, jos maksutapahtuma on
käynnistetty paperilla, vastaanottamista seuraavana toisena työpäivänä.
48 §
Maksunsaajan palveluntarjoajan noudatettava toimittamisaika
Maksunsaajan palveluntarjoajan on toimitettava maksunsaajan käynnistämää tai tämän välityksellä
käynnistettyä maksutapahtumaa koskeva toimeksianto maksajan palveluntarjoajalle siinä määräajassa, josta
on sovittu maksunsaajan kanssa.
49 § (14.12.2017/898)
Maksunsaajan palveluntarjoajan noudatettava toteuttamisaika
Maksunsaajan palveluntarjoajan on maksettava maksutapahtuman rahamäärä maksunsaajan maksutilille
välittömästi saatuaan sen tililleen. Jos maksunsaajalla ei ole palveluntarjoajan pitämää maksutiliä,
maksunsaajan palveluntarjoajan on samassa ajassa asetettava maksutapahtuman rahamäärä maksunsaajan
käytettäväksi.
Mitä 1 momentissa säädetään, ei kuitenkaan sovelleta, jos maksunsaajan palveluntarjoaja suorittaa
maksutapahtumassa sellaisen valuutanmuunnon, jossa ainakin yhtenä valuuttana on muu kuin Euroopan
talousalueeseen kuuluvan valtion valuutta.
50 §
Pienmaksuvälineellä tehdyn maksutapahtuman toteuttamisaika
Maksupalvelun käyttäjä ja palveluntarjoaja voivat sopia, että maksutapahtuma toteutetaan muussa kuin 47 ja
49 §:ssä säädetyssä määräajassa, jos maksutapahtumassa käytetään pienmaksuvälinettä.
51 §
Arvopäivä
Maksajan maksutililtä veloituksen arvopäivä saa olla aikaisintaan se päivä, jona maksutapahtuman
rahamäärä veloitetaan maksajan maksutililtä.
Maksunsaajan maksutilin hyvityksen arvopäivän on oltava viimeistään se työpäivä, jona maksutapahtuman
rahamäärä maksetaan maksunsaajan palveluntarjoajan tilille.
52 §
Käteispano maksutilille
Jos palveluntarjoajan pitämälle maksutilille tehdään maksutilin valuutan määräinen käteispano,
palveluntarjoajan on asetettava varat tilinhaltijan käytettäviksi:
1) välittömästi sen jälkeen, kun palveluntarjoaja on vastaanottanut varat, jos tilinhaltija on kuluttaja;
2) viimeistään seuraavana työpäivänä päivästä, jona palvelutarjoaja on vastaanottanut varat, jos tilinhaltija on
muu kuin kuluttaja.
Edellä 1 momentissa tarkoitetussa tapauksessa palveluntarjoajan on määritettävä arvopäiväksi viimeistään
varojen vastaanottopäivä, jos tilinhaltija on kuluttaja. Jos tilinhaltija on muu kuin kuluttaja, arvopäiväksi on
määritettävä viimeistään seuraava työpäivä päivästä, jona palveluntarjoaja on vastaanottanut varat.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 20/336 luku
Maksuvälineet
53 § (14.12.2017/898)
Maksuvälineestä huolehtiminen
Maksuvälineen haltijan on käytettävä maksuvälinettä sen myöntämistä ja käyttöä koskevien ehtojen
mukaisesti. Erityisesti hänen on kohtuullisin toimenpitein huolehdittava maksuvälineestä ja siihen liittyvistä
henkilökohtaisista turvatunnuksista. Maksuvälineen myöntämistä ja käyttöä koskevat ehdot eivät saa olla
perusteettomia, kohtuuttomia tai syrjiviä.
Maksuvälineen haltijan velvollisuus huolehtia maksuvälineestä ja siihen liittyvistä henkilökohtaisista
turvatunnuksista alkaa, kun hän vastaanottaa ne.
Palveluntarjoajan on osaltaan varmistettava, että muilla kuin maksuvälineen haltijalla ei ole pääsyä
maksuvälineeseen liittyviin henkilökohtaisiin turvatunnuksiin.
54 §
Katoamisilmoitus
Maksuvälineen haltijan on ilman aiheetonta viivytystä ilmoitettava palveluntarjoajalle tai sen nimeämälle
muulle taholle havaitsemastaan maksuvälineen katoamisesta, joutumisesta oikeudettomasti toisen haltuun tai
oikeudettomasta käytöstä.
Maksuvälineen haltijalla on oikeus pyynnöstä saada palveluntarjoajaltaan todistus siitä, että hän on tehnyt 1
momentissa tarkoitetun ilmoituksen. T odistusta on pyydettävä 18 kuukauden kuluessa ilmoituksen
tekemisestä.
55 § (14.12.2017/898)
Keinot ilmoittaa maksuvälineen katoamisesta
Palveluntarjoajan on huolehdittava siitä, että maksuvälineen haltijalla on mahdollisuus tehdä milloin tahansa
palveluntarjoajalle tai sen nimeämälle muulle taholle maksutta ilmoitus maksuvälineen katoamisesta,
joutumisesta oikeudettomasti toisen haltuun tai oikeudettomasta käytöstä.
Palveluntarjoaja saa 1 momentissa tarkoitetussa tapauksessa periä maksuvälineen haltijalta vain
kustannukset, jotka välittömästi johtuvat maksuvälineen korvaamisesta uudella.
56 §
Palveluntarjoajan velvollisuus sulkea maksuväline
Palveluntarjoajan on estettävä maksuvälineen käyttö, kun maksuvälineen haltija on ilmoittanut
maksuvälineen katoamisesta, joutumisesta oikeudettomasti toisen haltuun tai oikeudettomasta käytöstä.
57 §
Palveluntarjoajan oikeus sulkea maksuväline
Jos osapuolet ovat puitesopimuksessa niin sopineet, palveluntarjoajalla on oikeus estää maksuvälineen
käyttö, jos:
1) maksuvälineen käytön turvallisuus on vaarantunut;
2) on syytä epäillä, että maksuvälinettä käytetään oikeudettomasti tai vilpillisesti; tai
3) maksuväline oikeuttaa luoton käyttöön ja vaara siitä, että luoton maksamisesta vastuussa oleva
maksupalvelun käyttäjä ei kykene täyttämään maksuvelvoitteitaan, on huomattavasti kohonnut.
Palveluntarjoajan on ilmoitettava maksuvälineen käytön estämisestä ja sen syistä maksuvälineen haltijalle
sovitulla tavalla etukäteen. Ilmoitus voidaan kuitenkin tehdä välittömästi maksuvälineen käytön estämisen
jälkeen, jos tämä on vahinkojen estämiseksi tai rajoittamiseksi perusteltua.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 21/33Ilmoitusta ei saa tehdä, jos ilmoituksen tekeminen vaarantaisi maksupalvelujen luotettavuuden tai
turvallisuuden tai jos sen tekeminen on muualla laissa kielletty .
58 §
Maksuvälineen käyttömahdollisuuden palauttaminen
Palveluntarjoajan on palautettava maksuvälineen käyttömahdollisuus tai korvattava maksuväline uudella
mahdollisimman pian sen jälkeen, kun maksuvälineen käytön estämiselle ei enää ole perustetta.
Palveluntarjoajan on huolehdittava siitä, että maksuvälineen haltijalla on mahdollisuus pyytää milloin
tahansa palveluntarjoajalta maksuvälineen käyttömahdollisuuden palauttamista.
59 §
Maksuvälineen toimittaminen
Palveluntarjoaja saa toimittaa maksupalvelun käyttäjälle maksuvälineen ilman nimenomaista pyyntöä vain,
jos aikaisemmin annettu maksuväline on korvattava uudella.
60 § (14.12.2017/898)
Maksu tai alennus maksuvälineen käyttämisestä
Palveluntarjoaja ei saa estää maksunsaajaa pyytämästä maksajalta maksua maksuvälineen käyttämisestä eikä
tarjoamasta alennusta sen vuoksi, että maksuvälinettä käytetään, taikka muutoin ohjaamasta häntä tietyn
maksuvälineen käyttöön.
Maksunsaajan maksuvälineen käyttämisestä perimän maksun on oltava asianmukainen eikä se saa ylittää
maksunsaajalle aiheutuvia tosiasiallisia kustannuksia. Kiellosta periä maksua eräiden maksuvälineiden
käyttämisestä säädetään 46 §:n 2 momentissa.
61 §
Pienmaksuvälineen katoaminen
Jos pienmaksuvälineen käyttöä ei sen ominaisuuksien vuoksi voida estää, maksupalvelun käyttäjä ja
palveluntarjoaja voivat sopia, ettei pienmaksuvälinettä koskevaan sopimukseen sovelleta, mitä 54–56 §:ssä
säädetään.
7 luku
Vastuu ja maksupalautus
Vastuusäännökset
62 § (14.12.2017/898)
Maksupalvelun käyttäjän vastuu maksuvälineen oikeudettomasta käytöstä
Maksupalvelun  käyttäjä,  joka  on  tehnyt maksuvälinettä koskevan sopimuksen palveluntarjoajan kanssa,
vastaa kadonneen tai oikeudettomasti toisen haltuun joutuneen maksuvälineen käytöstä tai muusta
maksuvälineen oikeudettomasta käytöstä vain, jos oikeudeton käyttö johtuu siitä, että hän tai muu
maksuvälineen haltija on:
1) luovuttanut maksuvälineen sen käyttöön oikeudettomalle;
2) huolimattomuudesta laiminlyönyt 53 §:n 1 momentin mukaiset velvollisuutensa; taikka
3) laiminlyönyt ilman aiheetonta viivytystä ilmoittaa palveluntarjoajalle tai sen nimeämälle muulle taholle
havaitsemastaan maksuvälineen katoamisesta, joutumisesta oikeudettomasti toisen haltuun tai
oikeudettomasta käytöstä.
Maksupalvelun käyttäjän vastuu maksuvälineen oikeudettomasta käytöstä 1 momentin 2 ja 3 kohdassa
tarkoitetuissa tapauksissa on enintään 50 euroa. Tätä rajoitusta ei sovelleta, jos maksupalvelun käyttäjä tai
muu maksuvälineen haltija on toiminut tahallisesti tai törkeän huolimattomasti.
Maksupalvelun käyttäjä ei vastaa maksuvälineen oikeudettomasta käytöstä:
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 22/331) siltä osin kuin maksuvälinettä on käytetty sen jälkeen, kun palveluntarjoajalle tai sen nimeämälle muulle
taholle on ilmoitettu maksuvälineen katoamisesta, joutumisesta oikeudettomasti toisen haltuun tai
oikeudettomasta käytöstä;
2) jos palveluntarjoaja on laiminlyönyt huolehtia siitä, että maksuvälineen haltijalla on mahdollisuus tehdä
milloin tahansa 1 kohdassa tarkoitettu ilmoitus;
3) jos maksunsaaja ei ole maksuvälinettä käytettäessä asianmukaisesti varmistunut maksajan oikeudesta
käyttää maksuvälinettä; tai
4) jos palveluntarjoaja ei ole edellyttänyt maksajan vahvaa tunnistamista.
Sen estämättä, mitä 3 momentissa säädetään, maksupalvelun käyttäjä on vastuussa maksuvälineen
oikeudettomasta käytöstä, jos hän tai muu maksuvälineen haltija on tahallaan tehnyt väärän ilmoituksen tai
toiminut muuten petollisesti.
63 § (14.12.2017/898)
Palveluntarjoajan vastuu oikeudettomasta maksutapahtumasta
Jos  maksutapahtuma  on  toteutettu  oikeudettomasti  eikä  62 §:stä  muuta  johdu, palveluntarjoajan, jonka
asiakkaan varoja on käytetty maksutapahtuman toteuttamiseen, on välittömästi ja viimeistään seuraavana
työpäivänä siitä, kun se havaitsi maksutapahtuman tai sille ilmoitettiin maksutapahtumasta, palautettava
maksutapahtuman rahamäärä asiakkaalleen tai palautettava tämän maksutili siihen tilaan, jossa se olisi ollut
ilman veloitusta.
Mitä 1 momentissa säädetään, ei sovelleta, jos palveluntarjoajalla on perusteltu syy epäillä tahallista väärää
ilmoitusta tai muuta sellaista petollista menettelyä ja palveluntarjoaja ilmoittaa tästä sekä epäilyksen syistä
kirjallisesti Finanssivalvonnalle.
Maksutilin hyvityksen arvopäivän on oltava viimeistään se päivä, jona oikeudettoman maksutapahtuman
rahamäärä veloitettiin.
Jos maksutapahtuma on käynnistetty maksutoimeksiantopalvelun tarjoajan välityksellä, tämän pykälän
mukainen palautusvelvollisuus on asianomaista maksutiliä pitävällä palveluntarjoajalla. Maksutiliä pitävän
palveluntarjoajan takautumisoikeudesta maksutoimeksiantopalvelun tarjoajaa kohtaan säädetään 74 §:ssä.
64 § (14.12.2017/898)
Vastuu maksajan käynnistämästä toteuttamatta jääneestä taikka virheellisesti tai myöhässä
toteutetusta maksutapahtumasta
Jos maksajan käynnistämä maksutapahtuma on jäänyt toteuttamatta tai se on toteutettu virheellisesti,
maksajan palveluntarjoajan on ilman aiheetonta viivytystä palautettava maksutapahtuman rahamäärä
maksajalle tai palautettava maksajan maksutili siihen tilaan, jossa se olisi ollut ilman veloitusta. Maksajan
maksutilin hyvityksen arvopäivän on oltava viimeistään se päivä, jona maksutapahtuman rahamäärä
veloitettiin.
Jos maksutapahtuma on käynnistetty maksutoimeksiantopalvelun tarjoajan välityksellä, palautusvelvollisuus
on maksajan maksutiliä pitävällä palveluntarjoajalla. Maksutiliä pitävän palveluntarjoajan
takautumisoikeudesta maksutoimeksiantopalvelun tarjoajaa kohtaan säädetään 74 §:ssä.
Palautusvelvollisuutta ei kuitenkaan ole, jos maksajan palveluntarjoaja voi osoittaa maksunsaajan
palveluntarjoajan vastaanottaneen maksutapahtuman rahamäärän 47 §:n mukaisessa määräajassa.
Maksunsaajan palveluntarjoajan on tällöin välittömästi maksettava maksutapahtuman rahamäärä
maksunsaajan maksutilille tai, jollei maksunsaaja käytä maksutiliä, asetettava maksutapahtuman rahamäärä
hänen käytettäväkseen. Maksunsaajan maksutilin hyvityksen arvopäivän on oltava viimeistään se päivä, joka
arvopäivä olisi ollut, jos maksutapahtuma olisi toteutettu oikein. 
Jos maksutapahtuma on toteutettu myöhässä, maksunsaajan palveluntarjoajan on maksajan palveluntarjoajan
maksajan puolesta esittämästä pyynnöstä varmistettava, että maksunsaajan maksutilin hyvityksen arvopäivä
on viimeistään se päivä, joka arvopäivä olisi ollut, jos maksutapahtuma olisi toteutettu oikein.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 23/3365 § (14.12.2017/898)
Vastuu maksunsaajan käynnistämästä tai hänen välityksellään käynnistetystä toteuttamatta jääneestä taikka virheellisesti
tai myöhässä toteutetusta maksutapahtumasta
Jos maksunsaajan käynnistämä tai hänen välityksellään käynnistetty maksutapahtuma on jäänyt toteuttamatta
tai se on toteutettu virheellisesti, maksajan palveluntarjoajan on ilman aiheetonta viivytystä palautettava
maksutapahtuman rahamäärä maksajalle tai palautettava maksajan maksutili siihen tilaan, jossa se olisi ollut
ilman veloitusta. Maksajan maksutilin hyvityksen arvopäivän on oltava viimeistään se päivä, jona
maksutapahtuman rahamäärä veloitettiin.
Palautusvelvollisuutta ei kuitenkaan ole, jos:
1) maksutapahtuman toteuttamatta jääminen tai virheellinen toteuttaminen johtuu siitä, että maksunsaajan
palveluntarjoaja on laiminlyönyt 48 tai 49 §:n mukaisia velvollisuuksiaan; taikka
2) maksajan palveluntarjoaja voi osoittaa maksunsaajan palveluntarjoajan vastaanottaneen maksutapahtuman
rahamäärän, vaikka maksajan palveluntarjoajan suoritus olisi viivästynyt.
Jos maksutapahtuma toteutetaan myöhässä, maksunsaajan palveluntarjoajan maksunsaajan maksutilille
suorittaman maksun arvopäivän on oltava viimeistään se päivä, joka arvopäivä olisi ollut, jos
maksutapahtuma olisi toteutettu oikein.
66 §
Maksutapahtuman jäljittäminen
Jos maksajan käynnistämä maksutapahtuma on jäänyt toteuttamatta tai se on toteutettu virheellisesti,
maksajan palveluntarjoajan on maksajan pyynnöstä ryhdyttävä välittömästi jäljittämään maksutapahtumaa.
Jäljittämisen tuloksista on ilmoitettava maksajalle.
Jos maksunsaajan käynnistämä tai hänen välityksellään käynnistetty maksutapahtuma on jäänyt toteuttamatta
tai se on toteutettu virheellisesti, maksunsaajan palveluntarjoajan on ryhdyttävä maksunsaajan pyynnöstä
välittömästi jäljittämään maksutapahtumaa. Jäljittämisen tuloksista on ilmoitettava maksunsaajalle.
Palveluntarjoaja saa periä maksupalvelun käyttäjältä kulut, jotka se joutuu jäljittämisen johdosta
suorittamaan sellaiselle maksutapahtuman toteuttamiseen osallistuneelle maksajan tai maksunsaajan
palveluntarjoajalle, joka sijaitsee Euroopan talousalueen ulkopuolella. Kulujen periminen edellyttää, että
tällaisesta oikeudesta on sovittu puitesopimuksessa tai että palveluntarjoaja on maksupalvelun käyttäjän
pyydettyä maksutapahtuman jäljittämistä ilmoittanut tälle kuluvastuusta ja maksupalvelun käyttäjä on tämän
jälkeen hyväksynyt jäljittämisen aloittamisen.
67 § (14.12.2017/898)
Velvollisuus palauttaa kulut ja korvata korko
Jos maksutapahtuma on jäänyt toteuttamatta tai se on toteutettu virheellisesti tai myöhässä, maksupalvelun
käyttäjällä on oikeus saada palveluntarjoajaltaan takaisin kulut, jotka häneltä on peritty maksutapahtumasta.
Lisäksi maksupalvelun käyttäjällä on oikeus saada palveluntarjoajaltaan korvaus korosta, jonka hän joutuu
suorittamaan maksutapahtuman toteuttamatta jäämisen taikka virheellisen tai myöhästyneen toteuttamisen
vuoksi.
68 § (14.12.2017/898)
Virheellinen yksilöivä tunniste
Palveluntarjoaja ei ole 64–67 §:n mukaisesti vastuussa toteuttamatta jääneestä tai virheellisesti toteutetusta
maksutapahtumasta, jos syynä on se, että maksupalvelun käyttäjän antama yksilöivä tunniste on virheellinen.
Maksajan palveluntarjoajan on 1 momentissa tarkoitetussa tilanteessa kuitenkin kohtuullisin toimenpitein
pyrittävä saamaan virheellisesti toteutetun maksutapahtuman varat takaisin. Maksunsaajan palveluntarjoajan
on annettava maksajan palveluntarjoajalle kaikki varojen takaisin saamisen kannalta merkitykselliset tiedot
ja muutenkin toimittava yhteistyössä tämän kanssa varojen takaisin saamiseksi.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 24/33Jos varojen takaisin saaminen ei ole mahdollista, maksajan palveluntarjoajan on maksajan kirjallisesta
pyynnöstä toimitettava tälle kaikki saatavillaan olevat maksajalle merkitykselliset tiedot.
Palveluntarjoaja saa periä maksupalvelun käyttäjältä kulut maksutapahtuman varojen takaisin hankkimisesta,
jos tällaisesta oikeudesta on sovittu puitesopimuksessa. Perittävien kulujen on oltava asianmukaiset eivätkä
ne saa ylittää palveluntarjoajan tosiasiallisia kustannuksia.
69 §
Vahingonkorvaus
Palveluntarjoaja on velvollinen korvaamaan vahingon, joka sen tämän lain tai sopimuksen vastaisesta
menettelystä on aiheutunut maksupalvelun käyttäjälle.
Maksupalvelun käyttäjälle aiheutuneen välillisen vahingon palveluntarjoaja on kuitenkin velvollinen
korvaamaan vain, jos vahinko johtuu huolimattomuudesta palveluntarjoajan puolella.
Välillisenä vahinkona pidetään:
1) tulon menetystä, joka maksupalvelun käyttäjälle aiheutuu palveluntarjoajan virheellisen menettelyn tai
siitä johtuvien toimenpiteiden vuoksi;
2) vahinkoa, joka johtuu muuhun sopimukseen perustuvasta velvoitteesta; ja
3) muuta samankaltaista, vaikeasti ennakoitavaa vahinkoa.
Jos 2 momentissa tarkoitettua vahinkoa aiheutuu muunlaisen vahingon rajoittamisesta, sitä ei kuitenkaan
tältä osin pidetä välillisenä vahinkona.
Palveluntarjoajan vastuu maksutoimeksiannon toteuttamisessa tapahtuneella virheellä tai laiminlyönnillä
aiheutetusta välillisestä vahingosta voidaan sopimuksella sulkea pois tai sitä voidaan rajoittaa.
Palveluntarjoaja ei voi vedota vastuunrajoitusehtoon, jos palveluntarjoaja tai joku, jonka menettelystä se
vastaa, on aiheuttanut vahingon tahallisesti tai törkeästä huolimattomuudesta.
70 § (14.12.2017/898)
Ilmoitus oikeudettomasta, toteuttamatta jääneestä taikka virheellisesti tai myöhässä toteutetusta maksutapahtumasta
Maksupalvelun käyttäjällä ei ole oikeutta saada palveluntarjoajalta maksutapahtuman rahamäärän palautusta
tai muuta hyvitystä siten kuin tässä luvussa säädetään, jollei hän ilmoita palveluntarjoajalle oikeudettomasta,
toteuttamatta jääneestä taikka virheellisesti tai myöhässä toteutetusta maksutapahtumasta ilman aiheetonta
viivytystä sen havaittuaan ja 13 kuukauden kuluessa maksutapahtuman rahamäärän veloittamisesta
maksutililtään tai hyvittämisestä maksutililleen. V iimeksi mainittua määräaikaa ei sovelleta, jos
palveluntarjoaja ei ole antanut maksupalvelun käyttäjälle maksutapahtumaa koskevia tietoja siten kuin 2
luvussa säädetään.
71 §
Virheilmoitus muissa tapauksissa
Maksupalvelun käyttäjällä ei ole oikeutta saada palveluntarjoajalta korvausta vahingosta, joka on aiheutunut
muusta kuin 70 §:ssä tarkoitetusta virheestä, jollei hän ilmoita virheestä palveluntarjoajalle kohtuullisessa
ajassa siitä, kun hän havaitsi virheen tai hänen olisi pitänyt se havaita. Maksupalvelun käyttäjällä on tämän
pykälän estämättä oikeus korvaukseen, jos palveluntarjoaja on menetellyt törkeän huolimattomasti tai
kunnianvastaisesti ja arvottomasti.
72 § (14.12.2017/898)
Todistustaakka
Jos maksupalvelun käyttäjä kiistää antaneensa suostumuksensa maksutapahtuman toteuttamiseen, hänen
palveluntarjoajansa on osoitettava, että suostumus on annettu sovitulla tavalla. Jos maksupalvelun käyttäjä
väittää, että maksutapahtumaa ei ole toteutettu asianmukaisesti, palveluntarjoajan on osoitettava, että
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 25/33maksutapahtuma on kirjattu ja merkitty tileille oikein ja ettei maksutapahtuman käsittelyyn ole vaikuttanut
tekninen vika tai muu häiriö.
Jos maksutapahtuma on käynnistetty maksutoimeksiantopalvelun tarjoajan välityksellä, tällä on
todistustaakka 1 momentissa tarkoitetuista seikoista oman suorituksensa osalta ja siitä, että maksajan
maksutiliä pitävä palveluntarjoaja on vastaanottanut maksutoimeksiannon.
Se seikka, että palveluntarjoaja voi näyttää, että suostumus maksutapahtuman toteuttamiseen on annettu
maksuvälineellä, ei välttämättä yksin riitä osoittamaan, että maksuvälineen haltija on antanut
suostumuksensa maksutapahtuman toteuttamiseen, toiminut petollisesti taikka laiminlyönyt tahallisesti tai
törkeän huolimattomasti 53 ja 54 §:ssä säädettyjä velvollisuuksiaan.
73 §
Muut oikeudet
Mitä 63–67 ja 69 §:ssä säädetään, ei rajoita maksupalvelun käyttäjän lakiin tai sopimukseen perustuvia muita
oikeuksia.
74 § (14.12.2017/898)
Palveluntarjoajan takautumisoikeus
Jos palveluntarjoaja on 63–65 tai 67 §:n nojalla joutunut vastuuseen maksupalvelun käyttäjälle sellaisesta
oikeudettomasta maksutapahtumasta tai virheestä, joka johtuu toisesta maksutapahtuman toteuttamiseen
osallistuvasta palveluntarjoajasta tai välittäjästä, palveluntarjoajalla on oikeus saada suorittamansa palautus
tai hyvitys kyseiseltä palveluntarjoajalta tai välittäjältä.
Jos maksunsaaja tai tämän palveluntarjoaja laiminlyö velvollisuutensa huolehtia maksajan vahvasta
tunnistamisesta, sen on korvattava maksajan palveluntarjoajalle oikeudettomasta maksutapahtumasta
aiheutunut vahinko.
Mitä 1 ja 2 momentissa säädetään, ei rajoita palveluntarjoajan lakiin tai sopimukseen perustuvia muita
oikeuksia.
75 §
Ylivoimainen este
Edellä tässä luvussa säädettyä vastuuta ei synny , jos se, jota vaaditaan vastuuseen, voi osoittaa, että sille
kuuluvan velvoitteen täyttämisen on estänyt sellainen epätavallinen ja ennalta-arvaamaton syy , johon se ei
ole voinut vaikuttaa ja jonka seurauksia se ei kaikkea huolellisuutta noudattaen olisi voinut välttää.
Palveluntarjoaja ei ole tässä luvussa säädetyn mukaisesti vastuussa myöskään, jos tässä laissa säädettyjen tai
sopimukseen perustuvien velvoitteiden täyttäminen olisi vastoin muualla laissa säädettyjä palveluntarjoajan
velvollisuuksia.
76 §
Vahingon rajoittaminen ja vahingonkorvauksen sovittelu
Vahinkoa kärsivän maksupalvelun käyttäjän on ryhdyttävä kohtuullisiin toimenpiteisiin vahinkonsa
rajoittamiseksi. Jos hän laiminlyö tämän, hän saa itse kärsiä vastaavan osan vahingosta.
Lain tai sopimuksen vastaisen menettelyn perusteella suoritettavaa vahingonkorvausta voidaan sovitella, jos
se on kohtuuton ottaen huomioon rikkomuksen syy , maksupalvelun käyttäjän mahdollinen myötävaikutus
vahinkoon, maksupalvelusta suoritettava vastike, palveluntarjoajan mahdollisuudet ennakoida ja estää
vahingon syntyminen sekä muut olosuhteet.
77 §
Vastuusta sopiminen käytettäessä pienmaksuvälinettä
Jos pienmaksuvälineen käyttöä ei sen ominaisuuksien vuoksi voida estää, maksupalvelun käyttäjä ja
palveluntarjoaja voivat sopia, ettei pienmaksuvälinettä koskevaan sopimukseen sovelleta, mitä 62 §:n 3
momentin 1 ja 2 kohdassa säädetään.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 26/33Jos pienmaksuväline on ominaisuuksiltaan sellainen, että sitä käytettäessä käyttäjän henkilöllisyys ei tule
ilmi, tai jos palveluntarjoaja ei voi muista pienmaksuvälineen ominaisuuksiin liittyvistä syistä osoittaa, että
pienmaksuvälineen haltija on antanut suostumuksensa maksutapahtuman toteuttamiseen, osapuolet voivat
sopia, ettei pienmaksuvälinettä koskevaan sopimukseen sovelleta, mitä 62 §:n 1 ja 2 momentissa ja 3
momentin 1–3 kohdassa sekä 63 ja 72 §:ssä säädetään. (14.12.2017/898)
78 § (22.7.2011/906)
Vastuusta käytettäessä sähköistä rahaa
Mitä 62 ja 63 §:ssä säädetään, ei sovelleta maksulaitoslain 5 §:n 6 a kohdassa tarkoitettuun sähköiseen
rahaan, jos palveluntarjoajalla ei ole mahdollisuutta estää tilin tai maksuvälineen käyttöä.
Maksupalautus
79 § (14.12.2017/898)
Maksupalautuksen edellytykset
Maksajan palveluntarjoajan on maksajan pyynnöstä palautettava maksunsaajan käynnistämän tai
maksunsaajan välityksellä käynnistetyn maksutapahtuman rahamäärä kokonaisuudessaan maksajalle, jos
maksutapahtuman rahamäärä:
1) ei täsmällisesti ilmene maksajan antamassa suostumuksessa; ja
2) on suurempi kuin maksaja on kohtuudella voinut odottaa ottaen huomioon hänen aikaisempi
kulutuskäyttäytymisensä, puitesopimuksen ehdot sekä muut olosuhteet.
Maksajan maksutilin hyvityksen arvopäivän on oltava viimeistään se päivä, jona kyseinen määrä veloitettiin.
Jos kyse on SEP A-asetuksen 1 artiklassa tarkoitetusta suoraveloituksesta, maksajalla on
oikeus maksupalautukseen silloinkin, kun 1 momentin mukaiset edellytykset eivät täyty .
Maksaja ja hänen palveluntarjoajansa voivat puitesopimuksessa 1 ja 3 momentin estämättä sopia, ettei
maksajalla ole suoraveloituksessa oikeutta maksupalautukseen, jos maksaja on antanut suostumuksensa
maksutapahtuman toteuttamiseen palveluntarjoajalleen ja palveluntarjoaja tai maksunsaaja on ilmoittanut
hänelle maksutapahtuman veloittamisesta sovitulla tavalla vähintään neljä viikkoa ennen eräpäivää.
80 §
Palautuspyynnön määräaika ja käsittely
Maksajan on pyydettävä maksupalautusta palveluntarjoajalta kahdeksan viikon kuluessa maksutapahtuman
rahamäärän veloittamisesta.
Palveluntarjoajan on kymmenen työpäivän kuluessa palautuspyynnön vastaanottamisesta palautettava
maksutapahtuman rahamäärä kokonaisuudessaan maksajalle. Jos palveluntarjoaja kieltäytyy palauttamasta
maksutapahtuman rahamäärää, sen on ilmoitettava kieltäytymisen perusteet sekä ne viranomaiset ja muut
vastaavat elimet, joiden käsiteltäväksi maksaja voi saattaa asian.
8 luku
Maksun sivullissitovuus ja oikea-aikaisuus
81 §
Maksun sitovuus sivullisiin nähden
Maksu sitoo maksajan velkojia ja muita sivullisia, kun maksunsaajan palveluntarjoaja on saanut tarvittavat
tiedot maksutapahtuman rahamäärän maksamiseksi maksunsaajan maksutilille ja:
1) maksutapahtuman rahamäärä on maksettu maksunsaajan palveluntarjoajan tilille; tai
2) maksunsaajan palveluntarjoajan asettamat maksutapahtuman katetta koskevat ehdot ovat muutoin
täyttyneet.
Maksu sitoo sivullisia kuitenkin aina, kun maksutapahtuman rahamäärä on maksettu maksunsaajan
maksutilille.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 27/3382 §
Maksajan vapautuminen suoritusvelvoitteestaan maksunsaajaan nähden
Maksajan katsotaan täyttäneen suoritusvelvoitteensa maksunsaajalle maksutapahtuman rahamäärällä silloin,
kun maksu sitoo 81 §:n nojalla sivullisia, jollei toisin säädetä tai maksajan ja maksunsaajan välisestä
sopimuksesta tai omaksumasta käytännöstä taikka kauppatavasta tai muusta tavasta, jota on pidettävä
maksajaa ja maksunsaajaa sitovana, johdu muuta.
8 a luku (14.12.2017/898)
Tilitietopalvelut
82 a § (14.12.2017/898)
Oikeus käyttää tilitietopalveluja
Jos maksutiliä voidaan käyttää tietoverkon välityksellä, maksutiliä pitävän palveluntarjoajan on sallittava
maksupalvelun käyttäjän käyttää tilitietopalveluja. Maksutiliä pitävän palveluntarjoajan on sallittava
tilitietopalvelun tarjoajan hyödyntää vahvan tunnistamisen menettelyjä, jotka maksutiliä pitävä
palveluntarjoaja tarjoaa maksupalvelun käyttäjälle tässä laissa edellytetyllä tavalla. 
Maksutiliä pitävän palveluntarjoajan on käsiteltävä tilitietopalvelujen tarjoajan palvelujen kautta välitettyjä
tietopyyntöjä tasapuolisesti suhteessa muihin tietopyyntöihin.
82 b § (14.12.2017/898)
Tilitietopalvelun tarjoajan velvollisuudet
Tilitietopalvelun tarjoaja saa tarjota vain palveluja, joihin maksupalvelun käyttäjä on nimenomaisesti
suostunut.
Tilitietopalvelun tarjoajalla ei ole oikeutta kuin nimettyjen maksutilien ja niihin liittyvien maksutapahtumien
tietoihin, eikä se saa käyttää, hankkia tai säilyttää mitään tietoja muussa tarkoituksessa kuin tilitietopalvelun
suorittamiseksi maksupalvelun käyttäjän nimenomaisen pyynnön mukaisesti. T ilitietopalvelun tarjoaja ei saa
pyytää maksutileihin liittyviä arkaluonteisia maksutietoja.
Tilitietopalvelun tarjoajan on:
1) tunnistauduttava kunkin viestintätapahtuman yhteydessä kullekin maksupalvelun käyttäjän tilejä pitävälle
palveluntarjoajalle;
2) huolehdittava siitä, että maksupalvelun käyttäjän henkilökohtaiset turvatunnukset eivät ole muiden kuin
käyttäjän ja niiden myöntäjän saatavilla.
82 c § (14.12.2017/898)
Maksutilille pääsyn epääminen
Maksutiliä pitävä palveluntarjoaja voi evätä tilitietopalvelun tarjoajalta pääsyn maksutilille, jos se voi
osoittaa, että epäämiselle on perusteltu syy , joka liittyy asianomaisen tilitietopalvelun tarjoajan
 oikeudettomaan  tai  petolliseen  maksutilin  käyttöön. Maksutiliä  pitävän palveluntarjoajan on ilmoitettava
epäämisestä ja sen perusteista maksajalle sovitulla tavalla, jollei ilmoittamatta jättämiselle ole perusteltuja
turvallisuussyitä tai ilmoittamista ole muualla laissa kielletty . Ilmoitus on tehtävä, jos mahdollista, ennen
pääsyn epäämistä ja viimeistään välittömästi epäämisen jälkeen. Pääsy maksutilille on sallittava, kun
epäämiselle ei enää ole perustetta.
9 luku
Valvonta
83 § (9.12.2016/1057)
Valvontaviranomaiset ja tietojen antaminen
Finanssivalvonta valvoo tämän lain noudattamista, kun palveluntarjoaja on Finanssivalvonnasta annetun lain
4 §:n 2–5 momentissa tarkoitettu taho tai 5 §:ssä tarkoitettu muu finanssimarkkinoilla toimiva. Myös
kuluttaja-asiamies valvoo tämän lain noudattamista, jos maksupalvelun käyttäjä on kuluttaja.
(14.12.2017/898)
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 28/33Finanssivalvonnan ja kuluttaja-asiamiehen on oltava tarkoituksenmukaisessa yhteistyössä keskenään. Niiden
on valvontatehtävää hoitaessaan toimittava tarvittaessa yhteistyössä V iestintäviraston kanssa.
Valvontaviranomaisten on maksutileihin liittyvien maksujen vertailukelpoisuudesta, maksutilien siirtämisestä
ja mahdollisuudesta käyttää perusmaksutilejä annetun Euroopan parlamentin ja neuvoston direktiivin
2014/92/EU mukaisia tehtäviä hoitaessaan toimittava tarkoituksenmukaisessa yhteistyössä ulkomaisten ET A-
valvontaviranomaisten kanssa noudattaen mainitun direktiivin 22 ja 23 artiklaa. Direktiivin 22 artiklassa
tarkoitettuna yhteysviranomaisena toimii Finanssivalvonta.
Palveluntarjoaja on velvollinen luovuttamaan valvontaviranomaisen nähtäviksi tämän lain valvonnan
kannalta tarpeelliset asiakirjat. Palveluntarjoajan on myös viipymättä ilmoitettava Finanssivalvonnasta
annetun lain 3 §:n 3 momentin 5 b kohdassa ja luottolaitostoiminnasta annetun lain 15 luvun 6 d §:ssä
tarkoitetuille vertailusivustoille tiedot maksupalveluistaan ja niiden hinnoittelusta sekä mahdollisista
muutoksista.
84 § (9.12.2016/1057)
Finanssivalvonnan valvontatehtävän hoitaminen
Finanssivalvonnan valvontatehtävän hoitamisesta, sen oikeudesta määrätä seuraamuksia sekä
muutoksenhausta Finanssivalvonnan päätökseen säädetään Finanssivalvonnasta annetussa laissa.
85 §
Kiellon määrääminen kuluttajansuoja-asiassa
Elinkeinonharjoittajaa voidaan, jos se on kuluttajansuojan kannalta tarpeellista, kieltää jatkamasta kuluttajiin
kohdistuvaa tämän lain tai korttimaksujen siirtohintoja koskevan asetuksen vastaista menettelyä taikka
uudistamasta sellaista tai siihen rinnastettavaa menettelyä. Kieltoa on tehostettava uhkasakolla, jollei se
erityisestä syystä ole tarpeetonta. (29.1.2016/59)
Markkinaoikeus määrää 1 momentissa tarkoitetun kiellon. Markkinaoikeus voi antaa kiellon myös
väliaikaisena, jolloin kielto on voimassa, kunnes asia on lopullisesti ratkaistu. Markkinaoikeudesta ja asian
käsittelystä siinä on lisäksi voimassa, mitä niistä erikseen säädetään.
Kuluttaja-asiamies voi määrätä 1 momentissa tarkoitetun kiellon tai antaa kiellon väliaikaisena noudattaen,
mitä Kilpailu- ja kuluttajavirastosta annetussa laissa (661/2012)  säädetään kuluttaja-asiamiehen antamasta
kiellosta. (30.1 1.2012/673)
85 a § (12.4.2013/260)
Rangaistussäännös
Joka elinkeinotoiminnassa tahallaan laiminlyö noudattaa euromääräisiä tilisiirtoja ja suoraveloituksia
koskevista teknisistä ja liiketoimintaa koskevista vaatimuksista sekä asetuksen (EY) N:o 924/2009
muuttamisesta annetun Euroopan parlamentin ja neuvoston asetuksen (EU) N:o 260/2012
1) 3 artiklan säännöstä maksupalveluntarjoajan saavutettavuudesta,
2) 4 artiklan säännöstä maksupalveluntarjoajien maksujärjestelyjen yhteensopivuudesta,
3) 5 artiklan säännöstä maksupalveluntarjoajille asetetuista tilisiirto- ja suoraveloitustapahtumia koskevista
vaatimuksista,
4) 8 artiklan säännöstä suoraveloitustapahtumien siirtohinnoista tai
5) 9 artiklan säännöstä maksujen käyttömahdollisuudesta
on tuomittava, jollei teko ole vähäinen tai siitä muualla laissa säädetä ankarampaa rangaistusta,
maksupalvelurikkomuksesta  sakkoon.
85 b § (9.7.2020/575)
Seuraamusmaksu
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 29/33Tämän lain 10–15, 22 ja 25 a §:n rikkomisen johdosta määrättävästä seuraamusmaksusta säädetään
kuluttajansuojaviranomaisten eräistä toimivaltuuksista annetussa laissa (566/2020) .
10 luku
Erinäiset säännökset ja voimaantulo
85 c § (9.7.2020/575)
Tunnistaminen
Palveluntarjoajan on käytettävä vahvaa tunnistamista, jos maksaja:
1) käyttää maksutiliään tietoverkon välityksellä;
2) käynnistää sähköisen maksutapahtuman;
3) toteuttaa etäkanavan kautta toimen, johon voi liittyä väärinkäytöksen riski.
Jos maksaja käynnistää sähköisen maksutapahtuman etäviestimellä, palveluntarjoajan on käytettävä vahvaa
tunnistamista, johon yhdistetään maksutapahtuman määrä ja maksunsaaja maksupalveluista sisämarkkinoilla,
direktiivien 2002/65/EY , 2009/1 10/EY ja 2013/36/EU ja asetuksen (EU) N:o 1093/2010 muuttamisesta sekä
direktiivin 2007/64/EY kumoamisesta annetun Euroopan parlamentin ja neuvoston direktiivin (EU)
2015/2366, jäljempänä maksupalveludir ektiivi , 97 artiklan 2 kohdassa tarkoitetulla tavalla.
Palveluntarjoajan on riittävin turvatoimenpitein huolehdittava vahvassa tunnistamisessa käytettävien
henkilökohtaisten turvatunnusten luottamuksellisuuden ja eheyden suojaamisesta.
Edellä 1 ja 2 momentissa tarkoitetun vahvan tunnistamisen sekä 3 momentissa tarkoitettujen
turvatoimenpiteiden on täytettävä tarkemmat vaatimukset, joista säädetään maksupalveludirektiivin 98
artiklan nojalla annetuissa komission teknisissä sääntelystandardeissa.
Tämän pykälän mukaisesta velvollisuudesta vahvaan tunnistamiseen sekä henkilökohtaisten turvatunnusten
luottamuksellisuuden ja eheyden suojaamiseen voidaan poiketa, jos maksupalveludirektiivin 98 artiklan
nojalla annetuissa komission teknisissä sääntelystandardeissa niin säädetään.
85 d § (9.7.2020/575)
Viestintästandardit
Palveluntarjoajan on tunnistamista, todentamista, ilmoittamista, tietojen antamista ja turvatoimenpiteiden
toteuttamista koskevissa yhteyksissään toisten palveluntarjoajien, maksajien ja maksunsaajien kanssa
noudatettava yhteisiä ja turvallisia avoimia viestintästandardeja, joita koskevista vaatimuksista säädetään
maksupalveludirektiivin 98 artiklan nojalla annetuissa komission teknisissä sääntelystandardeissa.
86 §
Henkilötietojen käsittely
Palveluntarjoaja saa vain maksupalvelun käyttäjän nimenomaisella suostumuksella käsitellä sellaisia
henkilötietoja, jotka ovat tarpeen maksupalvelujen tarjoamiseksi. (14.12.2017/898)
Palveluntarjoaja saa sen estämättä, mitä tietojen salassapidosta on säädetty , luovuttaa toiselle
palveluntarjoajalle ja muuten käsitellä tietoja harjoittamaansa maksupalvelutoimintaan kohdistuneista
epäillyistä ja tehdyistä rikoksista, jos tietojen käsittely on välttämätöntä maksupalveluihin liittyvien rikosten
estämiseksi tai selvittämiseksi. Näiden tietojen rekisteröintiin ja muuhun käsittelyyn sovelletaan, mitä
luottolaitostoiminnasta annetun lain 15 luvun 18 a §:ssä säädetään. (13.5.2022/332)
3–4 momentit on kumottu L:lla 13.5.2022/332 .
86 a § (14.12.2017/898)
Asiakasvalitusten käsittely
Palveluntarjoajilla on oltava tehokkaat menettelytavat maksupalvelun käyttäjien tämän lain mukaisia
oikeuksia ja velvollisuuksia koskevien valitusten käsittelemiseksi. Jolleivät osapuolet sovi muun kielen
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 30/33käyttämisestä, menettelyssä on käytettävä suomea tai ruotsia taikka, jos maksupalvelua tarjotaan muualla
kuin Suomessa, kyseisen valtion virallista kieltä.
Palveluntarjoajan on vastattava valitukseen paperilla, jolleivät osapuolet ole sopineet, että vastaus annetaan
muulla pysyvällä tavalla. V astauksessa on otettava kantaa kaikkiin valituksessa esitettyihin seikkoihin, ja se
on toimitettava maksupalvelun käyttäjälle 15 työpäivän kuluessa valituksen vastaanottamisesta. Jos vastausta
ei palveluntarjoajasta riippumattomista ja poikkeuksellisista syistä voida antaa määräajassa,
palveluntarjoajan on annettava maksupalvelun käyttäjälle väliaikainen vastaus, jossa ilmoitetaan vastauksen
viivästymisen syy sekä määräaika, johon mennessä maksupalvelun käyttäjä saa lopullisen vastauksen.
Lopullinen vastaus on joka tapauksessa toimitettava maksupalvelun käyttäjälle 35 työpäivän kuluessa
valituksen vastaanottamisesta.
86 b § (14.12.2017/898)
Velvollisuus antaa tietoja tuomioistuimen ulkopuolisista riidanratkaisuelimistä
Sen lisäksi, mitä kuluttajansuojalain 2 luvun 8 b §:ssä  säädetään, palveluntarjoajan on esitettävä
liiketiloissaan tieto vähintään yhdestä sellaisesta riidanratkaisuelimestä, joka on ilmoitettu kuluttajariitojen
vaihtoehtoisesta riidanratkaisusta sekä asetuksen (EY) N:o 2006/2004 ja direktiivin 2009/22/EY
muuttamisesta (vaihtoehtoista kuluttajariitojen ratkaisua koskeva direktiivi) annetun Euroopan parlamentin ja
neuvoston direktiivin 2013/1 1/EU 20 artiklan 2 kohdan mukaisesti Euroopan komissiolle ja joka on
toimivaltainen käsittelemään tämän lain mukaisiin oikeuksiin ja velvollisuuksiin liittyviä riita-asioita
elinkeinonharjoittajan ja kuluttajan välillä.
86 c § (14.12.2017/898)
Korttimaksujen siirtohintoja koskevaan asetukseen liittyvien riitojen ratkaisu
Maksunsaajien palveluntarjoajien on varmistettava, että maksunsaajien ja niiden palveluntarjoajien väliset
korttimaksujen siirtohintoja koskevan asetuksen soveltamista koskevat yksittäiset erimielisyydet voidaan
saattaa ratkaisusuosituksia antavan riippumattoman toimielimen käsiteltäviksi. T oimielimen sääntöjen tulee
turvata erimielisyyksien puolueeton, asiantunteva, avoin, tehokas ja oikeudenmukainen käsittely .
Palveluntarjoajan on ilmoitettava Finanssivalvonnalle 1 momentissa tarkoitetun toimielimen nimi ja
yhteystiedot. Finanssivalvonnan pyynnöstä palveluntarjoajan on toimitettava Finanssivalvonnalle
toimielimen säännöt ja muut 1 momentin säännösten noudattamisen valvontaa varten tarvittavat
Finanssivalvonnan määräämät selvitykset.
86 d § (14.12.2017/898)
Komission esite maksupalveluja koskevista kuluttajien oikeuksista
Palveluntarjoajan on asetettava maksupalveludirektiivissä tarkoitettu komission laatima esite kuluttajien
oikeuksista helposti saataville mahdollisella verkkosivustollaan ja paperilla liiketiloissaan. Lisäksi esitteen
on oltava helposti saatavilla 83 §:ssä tarkoitettujen viranomaisten verkkosivustoilla. Esitteen tiedot on
asetettava myös vammaisten henkilöiden saataville asianmukaisten vaihtoehtoisten välineiden avulla.
87 §
Voimaantulo
Tämä laki tulee voimaan 1 päivänä toukokuuta 2010.
Tällä lailla kumotaan 28 päivänä heinäkuuta 1999 annettu tilisiirtolaki (821/1999)  siihen myöhemmin
tehtyine muutoksineen.
88 §
Siirtymäkaudet
Jos maksaja ja hänen palveluntarjoajansa niin sopivat, muissa kuin kotimaan maksutapahtumissa
maksutapahtuman rahamäärä voidaan ennen 1 päivää tammikuuta 2012 maksaa 47 §:ssä säädetystä
toteuttamisajasta poiketen maksunsaajan palveluntarjoajan tilille viimeistään maksutoimeksiannon
vastaanottohetkeä seuraavana kolmantena työpäivänä tai, jos maksutapahtuma on käynnistetty paperilla,
vastaanottohetkeä seuraavana neljäntenä työpäivänä.
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 31/33Puitesopimukseen, joka koskee 1 §:n 2 momentin 6 kohdassa tarkoitettujen maksutapahtumien toteuttamista,
sovelletaan 1 päivään syyskuuta 2010 saakka 19–21 sekä 34 §:n sijasta tämän lain voimaan tullessa voimassa
olleita säännöksiä.
89 §
Muut siirtymäsäännökset
Jos puitesopimus on tehty ennen tämän lain voimaantuloa, maksupalvelun käyttäjän oikeus saada 16 §:n
nojalla palveluntarjoajalta puitesopimuksen ehdot koskee sellaisia puitesopimuksen ehtoja, joita sovelletaan
tämän lain voimaan tullessa tai jotka tulevat sovellettaviksi lain voimaantulon jälkeen.
Maksutapahtumaan, jota koskevan toimeksiannon maksutapahtuman käynnistävän maksupalvelun käyttäjän
palveluntarjoaja on vastaanottanut ennen tämän lain voimaantuloa, sovelletaan 19 ja 20 §:n, 21 §:n 2–4
momentin, 23, 24, 38–40, 44–46, 64–68, 70, 72, 74 sekä 79–82 §:n sijasta tämän lain voimaan tullessa
voimassa olleita säännöksiä.
Tämän lain voimaan tullessa voimassa olleita säännöksiä sovelletaan 41, 42, 47, 48 ja 88 §:n sijasta
maksutapahtumaan, jota koskevan toimeksiannon asianomainen palveluntarjoaja on vastaanottanut ennen
tämän lain voimaantuloa.
Palveluntarjoaja voi 30 §:ssä säädetystä poiketen ehdottaa muutoksia ennen tämän lain voimaantuloa tehtyyn
puitesopimukseen muullakin kuin pysyvällä tavalla, jos pysyvän tavan käyttäminen ei ole mahdollista sen
vuoksi, että palveluntarjoaja ei tiedä maksupalvelun käyttäjän henkilöllisyyttä, tai muusta tähän verrattavasta
syystä.
Edellä 33 §:n 1 ja 2 momenttia ei sovelleta sopimukseen, joka on tehty ennen tämän lain voimaantuloa.
Edellä 34 §:ää ei sovelleta määräaikaiseen puitesopimukseen, joka on tehty ennen tämän lain voimaantuloa.
Edellä 36 §:ää ei sovelleta, jos puitesopimus on irtisanottu ennen tämän lain voimaantuloa.
Edellä 54 §:n 2 momenttia ei sovelleta, jos katoamisilmoitus on tehty ennen tämän lain voimaantuloa.
Edellä 62 §:n sijasta sovelletaan tämän lain voimaan tullessa voimassa olleita säännöksiä, jos se menettely ,
jonka perusteella maksupalvelun käyttäjää vaaditaan vastuuseen, on tapahtunut ennen tämän lain
voimaantuloa. Siltä osin kuin maksuvälinettä on käytetty oikeudettomasti tämän lain voimaantulon jälkeen,
sovelletaan kuitenkin 62 §:ää, jollei aikaisemman lain soveltaminen johda maksupalvelun käyttäjän kannalta
edullisempaan lopputulokseen.
Edellä 63 §:ää ei sovelleta, jos asiakkaan varoja on veloitettu maksutililtä tai muuten käytetty
maksutapahtuman toteuttamiseen ennen tämän lain voimaantuloa.
Edellä 69, 71 ja 76 §:ää ei sovelleta, jos se palveluntarjoajan menettely , jonka johdosta korvausta vaaditaan,
on tapahtunut ennen tämän lain voimaantuloa.
HE 169/2009 , TaVM 4/2010, EV 38/2010, Euroopan parlamentin ja neuvoston direktiivi 2007/64/EY
(32007L0064) EUVL N:o L 319, 5.12.2007, s.1
Muutossäädösten voimaantulo ja soveltaminen:
22.7.2011/906:
Tämä laki tulee voimaan 1 päivänä elokuuta 201 1.
HE 2/201 1, TaVM 1/201 1, EV 3/201 1, Euroopan parlamentin ja neuvoston direktiivi 2009/1 10/EY
(32009L01 10) EUVL N:o L 267, 10.10.2009, s. 7-17
30.11.2012/673:
Tämä laki tulee voimaan 1 päivänä tammikuuta 2013.
HE 108/2012 , TaVM 9/2012, EV 98/2012
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 32/3314.12.2012/770:
Tämä laki tulee voimaan 1 päivänä tammikuuta 2013.
HE 32/2012 , TaVM 1 1/2012, EV 1 17/2012
12.4.2013/260:
Tämä laki tulee voimaan 15 päivänä huhtikuuta 2013.
HE 4/2013 , TaVM 5/2013, EV 30/2013, Euroopan parlamentin ja neuvoston asetus (EU) N:o 260/2012
(32012R0260) ; EUVL N:o L 94, 30.3.2012, s. 22–37
7.3.2014/179:
Tämä laki tulee voimaan 15 päivänä maaliskuuta 2014.
HE 94/2013 , TaVM 38/2013, PeVL 43/2013, EV 4/2014, Euroopan parlamentin ja neuvoston direktiivi
2011/61/EU; (3201 1L0061) ; EUVL L 174, 1.7.201 1, s. 1
8.8.2014/631:
Tämä laki tulee voimaan 15 päivänä elokuuta 2014.
HE 39/2014 , TaVM 6/2014, EV 62/2014
29.1.2016/59:
Tämä laki tulee voimaan 1 päivänä helmikuuta 2016.
HE 1 15/2015 , TaVM 14/2015, EV 70/2015, Euroopan parlamentin ja neuvoston asetus (EU) N:o 751/2015
(32015R0751); EUVL N:o L 123, 19.5.2015, s. 1-15
9.12.2016/1057:
Tämä laki tulee voimaan 1 päivänä tammikuuta 2017.
Lain 9 §:n 2 momentin sekä 17 a ja 17 b §:n voimaantulosta säädetään kuitenkin valtioneuvoston asetuksella.
HE 123/2016 , TaVM 23/2016, EV 153/2016, Euroopan parlamentin ja neuvoston direktiivi 2014/92/EU
(32014L0092); EUVL L 257, 28.8.2014, s. 214
14.12.2017/898:
Tämä laki tulee voimaan 13 päivänä tammikuuta 2018. Lain 85 b ja 85 c §:n voimaantulosta säädetään
kuitenkin valtioneuvoston asetuksella.
Maksutapahtumaan, jota koskevan toimeksiannon maksutapahtuman toteuttamiseen osallistuva
maksupalvelun käyttäjän palveluntarjoaja on vastaanottanut ennen tämän lain voimaantuloa, sovelletaan
tämän lain voimaan tullessa voimassa olleita säännöksiä.
Tämän lain 46 §:n 2 momentin sijasta sovelletaan lain voimaan tullessa voimassa olleita säännöksiä, jos
maksutavasta perittävästä maksusta on sovittu ennen lain voimaantuloa.
Tämän lain 62 §:ää sovelletaan siltä osin kuin maksuvälinettä on käytetty oikeudettomasti lain voimaantulon
jälkeen, vaikka se menettely , jonka perusteella maksupalvelun käyttäjää vaaditaan vastuuseen, olisi
tapahtunut ennen lain voimaantuloa.
HE 132/2017 , TaVM 19/2017, EV 132/2017, Euroopan parlamentin ja neuvoston direktiivi (EU) 2015/2366
(32015L2366); EUVL L 337, 23.12.2015, s. 35
6/16/22, 4:25 PM Maksupalvelulaki 290/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100290 33/3328.12.2017/1087:
Tämä laki tulee voimaan 3 päivänä tammikuuta 2018.
HE 151/2017 , TaVM 22/2017, EV 187/2017
9.7.2020/575:
Tämä laki tulee voimaan 15 päivänä heinäkuuta 2020.
HE 54/2019 , HE 10/2020 , TaVM 13/2020, EV 81/2020, Euroopan parlamentin ja neuvoston direktiivi (EU)
2015/2366 (32015L2366); EUVL L 337, 23.12.2015, s. 35
13.5.2022/332:
Tämä laki tulee voimaan 1 päivänä kesäkuuta 2022.
HE 109/2021 , LaVM 3/2022, EV 34/2022
Finlex  › Lainsäädäntö  › Ajantasainen lainsäädäntö  › Vuosi 2010  › 30.4.2010/290
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.